***Anexă***

Documentaţia standard de atribuire a contractului de achiziţie publică/sectorială de produse

**Secțiunea I Instrucțiuni către candidați/ofertanți**

Prezenta secțiune prezintă îndrumări privind modalitatea în care autoritatea/entitatea contractantă trebuie să completeze secțiunea “Instrucțiuni către candidați/ofertanți” (Fișa de date), modul în care trebuie să structureze informațiile pentru ca acestea să poată fi preluate fără alte modificări în fișa de date și anunțul de participare. În acest scop informațiile din cadrul secțiunii “Instrucțiuni către candidați/ofertanți” au fost grupate în funcție de structura secțiunilor fișei de date și a anunțului de participare din SEAP. Astfel, deoarece informațiile vor fi preluate automat în SEAP, acest document nu mai trebuie atașat ca document distinct în SEAP de către autoritatea/entitatea contractantă

De asemenea, prezenta secțiune detaliază formalitățile ce trebuie îndeplinite, modul în care operatorii economici trebuie să structureze informațiile ce urmează a fi prezentate pentru a răspunde cerințelor din anunțul de participare, precizări privind garanțiile solicitate, modul în care trebuie întocmite și structurate propunerea tehnică și cea financiară, criteriul de atribuire ce urmează a fi aplicat, precum și termenele procedurale ce trebuie respectate și căile de atac.

Autoritatea/entitatea contractantă poate adapta acest formular-cadru în funcție de obiectul contractului, ținând cont de prevederile legale aplicabile.

Totodată, în elaborarea informațiilor și instrucțiunilor aferente fiecărei secțiuni din acest document autoritatea/entitatea contractantă va realiza corelarea cu informațiile incluse în secțiunile corespondente din anunțul de participare.

**Textul cu font de tip bold reprezintă text predefinit care poate fi utilizat de către autoritatea/entitatea contractantă ca atare sau poate fi adaptat după caz.**

**Textul cu font de tip italic între paranteze reprezintă instrucțiuni și explicații privind modul de completare a fiecărei secțiuni, spații unde trebuie completate datele/informațiile specifice și exemple. Acestea trebuie șterse din versiunea documentului ce va fi completată în SEAP.**

Exemplele furnizate cu titlu orientativ pentru ilustrarea modului de completare a informațiilor nu trebuie reproduse ca atare în conținutul variantei finale a instrucțiunilor către candidați/ofertanți, urmând a fi adaptate de către autoritatea/entitatea contractantă în funcție de specificul contractului.

Referirile la prevederile legale aplicabile trebuie preluate de către autoritatea/entitatea contractantă în funcție de tipul achiziție realizate: pentru achizițiile publice se vor prelua doar referirile la Legea nr. 98/2016 și H.G. nr. 395/2016, respectiv pentru achizițiile sectoriale se vor prelua doar referirile la Legea nr. 99/2016 și H.G. nr. 394/2016.

**Secțiunea I: Autoritatea/entitatea contractantă**

**I.1) Denumire și adrese** (*se vor identifica toate autoritățile/entitățile contractante responsabile de procedură*)

|  |  |  |  |
| --- | --- | --- | --- |
| Denumire oficială: : *(introduceți)* | | | Număr național de înregistrare: (codul unic de inregistrare CUI)*(introduceți)* |
| Adresă: *(introduceți)* | | | |
| Localitate:*(introduceți)* | Cod NUTS:*(introduceți)* | Cod poștal:*(introduceți)* | Țară: *(introduceți)* |
| Persoană de contact:*(introduceți)* | | | Telefon:*(introduceți)* |
| E-mail:*(introduceți)* | | | Fax:*(introduceți)* |
| **Adresă (adrese) internet**  Adresa principală: (*URL*) *[Introduceți adresa: ex.* [*http://www.domeniu.ro*](http://www.domeniu.ro)*]*  Adresa profilului cumpărătorului: www.e-licitație.ro*)*  *[Rubrica se completează automat cu informații preluate din profilul entității. Toate câmpurile cu excepția câmpurilor "Denumire oficiala" si "CIF" se pot modifica de către AC.].* | | | |

**I.2) Achiziție comună**

|  |  |
| --- | --- |
| □ Contractul implică o achiziție comună  În cazul unei achiziții comune care implică diferite țări - legislația națională privind achizițiile publice în vigoare:  □ DA □NU  □ Contractul este atribuit de un organism central de achiziție  □ DA □NU  *[Rubrica se completează de către autoritatea contractanta în cazul in care contractul implica o achiziție comună sau este atribuit de un organism central de achiziție. Altfel se considera implicit opțiunea "NU" pentru ambele informații. În cazul in care autoritatea contractanta va alege pentru cel puțin una din informații opțiunea "DA", va trebui sa completeze adresele celorlalte autorități contractante (minim o adresă, maxim 50 de adrese).*  *Formularul de adresă pentru adresa celeilalte autorități contractante conține un set restrâns de informații față de formularul de adresa anterior. La selectarea unei entități câmpurile formularului de adresa se vor precompleta cu informațiile corespunzătoare adresei sediului social ale entității selectate. Informațiile preluate din sistem se pot modifica de către autoritatea/entitatea contractantă. In cazul in care entitatea nu este înregistrata in sistem, autoritatea/entitatea contractanta va putea completa formularul de adresa cu date noi].* | |
| *[Dacă DA, introduceți:]*  Adresa celeilalte autorități contractante: | |
| Denumire oficială: *[Introduceți denumirea Autorității Contractante]* | CIF: *[Introduceți codul de identificare fiscală]* |
| Adresă: *[Introduceți adresa]* | |
| Localitatea: *[Introduceți orașul]* | Cod NUTS: *[Introduceți codul]* |
| Cod poștal: *[Introduceți codul]* | Țara: *[Introduceți țara]* |
| Adresa web a sediului principal al autorității/entității contractante(URL): *[Introduceți adresa: ex. http://www.domeniu.ro]* | |

**I.3) Comunicare**

|  |
| --- |
| ○ Documentele achiziției publice sunt disponibile pentru acces direct, nerestricționat, complet și gratuit la: (*URL*) https://e-licitatie.ro/pub  *[Rubrica de comunicare conține informații referitoare la modalități de contact suplimentare.*  *Rubrica "Documentele de achiziții publice sunt disponibile pentru acces direct, nerestricționat, complet si gratuit la (url)" are valoare implicită "www.e-licitatie.ro" si se poate modifica doar daca tipul de legislație este OUG nr. 114/2011.]*  ○ Accesul la documentele achiziției publice este restricționat. Informații suplimentare pot fi obținute de la: (*URL*) adresa menționata mai sus  *[Rubrica "Accesul la documentele de achiziții publice este restricționat. Informații suplimentare pot fi obținute de la (url)" se poate completa doar pentru tipul de legislație OUG nr. 114/2011, altfel este needitabil.]*  ○ Număr zile pana la care se pot solicita clarificări înainte de data limita de depunere a ofertelor/candidaturilor  *[Rubrica "Număr zile pana la care se pot solicita clarificări înainte de data limita de depunere a ofertelor/candidaturilor" este obligatoriu de completat].* |
| Informații suplimentare pot fi obținute de la  ○ adresa menționată mai sus  ○ o altă adresă: (*a se furniza o altă adresă*)  *[Rubrica "Informații suplimentare pot fi obținute de la" și "Ofertele, candidaturile sau cererile de participare trebuie depuse" se pot completa doar in cazul procedurilor cu desfășurare offline. Pentru procedurile cu desfășurare online sunt needitabile întrucât în acest caz informațiile suplimentare se solicită prin sistem, iar ofertele se depun tot în sistem]* |
| Ofertele, candidaturile sau cererile de participare trebuie depuse  □ pe cale electronică via: (*URL*)  ○ la adresa menționată mai sus  ○ la următoarea adresă: (*a se furniza o altă adresă*) |
| □ Comunicarea electronică necesită utilizarea de instrumente și de dispozitive care nu sunt disponibile în mod general. Accesul direct nerestricționat și complet la aceste instrumente și dispozitive este posibil, gratuit, la: (*URL*)  *[Numărul de zile până la care se pot solicita clarificări înainte de data-limită de depunere a ofertelor/candidaturilor se stabilește de către autoritatea/entitatea contractantă în anunțul de participare/de participare simplificat. Autoritatea/entitatea contractantă stabilește prin anunțul de participare/de participare simplificat unul sau două termene-limită în care va răspunde în mod clar și complet tuturor solicitărilor de clarificare/ informațiilor suplimentare ( se va consulta secțiunea II.1.4)*  *În cazul în care, din orice motiv, informațiile suplimentare sau răspunsul autorității/entității contractante la solicitările de clarificări transmise de către operatorii economici nu sunt transmise în termenele prevăzute la art. 161 din Legea nr. 98/2016, respectiv art. 173 din Legea nr. 99/2016, deși clarificările sau informațiile suplimentare au fost solicitate de operatorul economic în termenul prevăzut în anunțul de participare/de participare simplificat, sau în cazul în care documentele achiziției se modifică semnificativ, aceasta va prelungi perioada stabilită inițial pentru depunerea ofertelor/solicitărilor de participare.*  *Autoritatea/entitatea contractantă are obligația să revizuiască DUAE aferent procedurii de atribuire a contractului de achiziție publică/sectorială/acordului-cadru în cauză, în situația în care criteriile de calificare și selecție sunt modificate în sensul micșorării nivelurilor acestora sau eliminării lor. În cazul în care există discrepanțe între informațiile prevăzute în DUAE și cele prevăzute în anunțul de participare/simplificat/de concurs, prevalează informațiile din anunț, DUAE urmând a fi revizuit corespunzător.*  *În cazul in care procedura a fost suspendată, iar data limită de depunere a ofertelor/candidaturilor a fost decalată, autoritatea/entitatea contractantă va avea în vedere, la revenirea din suspendare, ca erata de decalare a termenului să fie publicată în JOUE ( a se vedea recomandările publicate în SEAP la adresa* [*https://e-licitatie.ro/pub/archive/news-feed/100001181*](https://e-licitatie.ro/pub/archive/news-feed/100001181)*).*  *Dacă este cazul, autoritățile/entitățile contractante trebuie să aibă în vedere respectarea obligațiilor privind publicarea în Jurnalul Oficial al Uniunii Europene a anunțurilor de tip erata.*  *Nu este admisă prelungirea termenului-limită de depunere a ofertelor în cazul în care modificările propuse de Autoritatea/entitatea contractantă sunt substanțiale în sensul în care acestea determină luarea măsurii de anulare a procedurii de atribuire deoarece:*   1. *afectează atât de mult elementele ce descriu contextul achiziției publice încât au ca efect schimbarea indicatorilor principali ce caracterizează rezultatul contractului ce urmează a fi atribuit, fapt ce afectează nivelul de competiție sau schimbă piața de profil la care se adresează;* 2. *conduc la modificări substanțiale a criteriilor de calificare și selecție, în sensul extinderii nivelului acestora sau introducerii unora noi, fapt ce determină restrângerea competiției, sau favorizarea unor anumiți operatori economici.]* |

**I.4) Tipul autorității contractante**

|  |  |
| --- | --- |
| ○ Minister sau orice altă autoritate națională sau federală, inclusiv subdiviziunile regionale sau locale ale acestora  ○ Agenție/birou național sau federal  ○ Autoritate regională sau locală | ○ Agenție/birou regional sau local  ○ Organism de drept public  ○ Instituție/agenție europeană sau organizație internațională  ○ Alt tip: |
| *[Informația se preia din profilul autorității/entității contractante si nu se poate modifica.]* | |

**I.5) Activitate principală**

|  |  |
| --- | --- |
| ○ Servicii publice generale  ○ Apărare  ○ Ordine și siguranță publică/sectorială  ○ Mediu  ○ Afaceri economice și financiare  ○ Sănătate | ○ Locuințe și facilități pentru comunitate  ○ Protecție socială  ○ Recreere, cultură și religie  ○ Educație  ○ Altă activitate: |
| *[Informația se preia din profilul autorității/entității contractante și nu se poate modifica.]* | |

**I.6) Activitate principală**

|  |  |
| --- | --- |
| ○ Producere, transport și distribuție de gaz și de energie termică  ○ Electricitate  ○ Extragerea gazelor și petrolului  ○ Prospectare și extragere a cărbunelui și a altor combustibili solizi  ○ Apă  ○ Servicii poștale | ○ Servicii feroviare  ○ Servicii feroviare urbane, de tramvai, troleibuz sau de autobuz  ○ Activități portuare  ○ Activități aeroportuare  ○ Altă activitate: |
| *[Informația se preia din profilul autorității/entității contractante si nu se poate modifica.]* | |

**Secțiunea II: Obiect**

**II.1) Obiectul achiziției**

|  |  |
| --- | --- |
| **II.1.1) Titlu:** | Număr de referință: |
| *[Rubrica "Titlul" contractului este precompletat cu informația furnizată în ecranul de adăugare al documentației de atribuire, cu posibilitatea modificării. Este un câmp obligatoriu. Rubrica "Număr de referința" este opțională.]* | |
| **II.1.2) Cod CPV principal** [ ][ ].[ ][ ].[ ][ ].[ ][ ] Cod CPV suplimentar: [ ][ ][ ][ ]  *[Codul CPV principal (cel care se preia și la nivelul anunțului de participare/de participare simplificat) trebuie ales în corelație cu obiectivul (rezultatul) urmărit prin implementarea respectivului contract., respectiv categoria de produse ce face obiectul contractului și a cărei influență valorică este determinantă.]* | |
| **II.1.3) Tipul contractului** ○ Lucrări **Produse** ○ Servicii  *[Tipul contractului trebuie să fie in concordanță cu codul CPV ales, sau cu codul CPV principal ales.*  *Dacă obiectul principal al contractului este furnizarea unui produs care presupune efectuarea unor operațiuni/lucrări de instalare a acestuia și/sau a unor servicii conexe, contractul este definit ca fiind contract de achiziție publică/sectorială de produse, indiferent de valoarea lucrărilor de instalare sau a serviciilor conexe. Din strategia de contractare trebuie sa rezulte informațiile necesare încadrării contractului în categoria contractelor de furnizare.]* | |
| **II.1.4) Descriere succintă:**  *[Introduceți descrierea succintă a obiectului Contractului/Acordului-cadru preluând, de exemplu, informații similare furnizate în Caietul de Sarcini.]*  *[La acest punct se menționează numărul de zile înainte de termenul-limită pentru primirea Ofertelor până când Ofertanții pot solicita clarificări. De asemenea, se menționează numărul de zile calendaristice înaintea termenului limită de primire a Ofertelor (unul sau două termene) la care autoritatea/entitatea contractantă va răspunde în mod clar și complet la toate solicitările de clarificări și/sau informații suplimentare primite de la operatorii economici interesați*  *Orice solicitare de clarificări trebuie transmisă în SEAP (https://e-licitatie.ro/pub ).*  *Numărul de zile până la care se pot solicita clarificări înainte de data-limită de depunere a ofertelor/candidaturilor se stabilește de către autoritatea/entitatea contractantă în anunțul de participare/de participare simplificat, acesta urmând să fie corelat cu termenul final de răspuns, astfel încât să fie acordată o perioadă suficientă de timp operatorilor economici pentru a analiza documentația de atribuire și să formuleze întrebările pe care le consideră necesare. Un exemplu de formulare ce poate fi utilizat de autoritatea/entitatea contractantă: „Numărul de zile până la care se pot solicita clarificări înainte de data limită de depunere a ofertelor este de 18 zile. Autoritatea contractantă va răspunde în mod clar și complet tuturor solicitărilor de clarificări în a 11-a zi înainte de data limită de depunere a ofertelor”, În cazul acestui exemplu termenele limită de primire a solicitărilor de clarificări, respectiv de transmitere a răspunsului autorității contractante au fost astfel calculate astfel încât operatorii economici sa beneficieze de cele 10 zile prevăzute de art.161 din Legea nr. 98/2016, respectiv art. 173 din Legea nr.99/2016*  *Se atrage atenția autorităților/entităților contractante că termenele/perioadele prevăzute de lege sunt minime, autoritatea/entitatea contractantă poate stabili termene mai mari, proporționale cu complexitatea obiectului achiziției, astfel încât ofertanții sa aibă timp suficient pentru analiza cerințelor din documentație si elaborarea unor oferte conforme cu aceste cerințe și cât mai competitive.*  *Răspunsul autorității/entității contractante la aceste solicitări trebuie să fie transmis cu cel puțin 10 zile, respectiv 5 zile în situațiile de urgență demonstrate în mod corespunzător de autoritatea/entitatea contractantă, înainte de termenul stabilit pentru depunerea ofertelor sau solicitărilor de participare (în cazul aplicării procedurii simplificate pentru o achiziție publică/sectorială, termenele se reduc la 3 zile în cazul contractului de achiziție publică/sectorială de produse, sau cu cel puțin 2 zile, în cazul contractului de achiziție publică/sectorială de produse de complexitate redusă sau în situațiile de urgență, demonstrate în mod corespunzător de către autoritatea/entitatea contractantă).Astfel, în cazul unei proceduri simplificate pentru o achiziție publică/sectorială de produse exemplul de formulare al termenelor de mai sus poate fi următorul: “:*„*Numărul de zile până la care se pot solicita clarificări înainte de data limită de depunere a ofertelor este de 7 zile. Autoritatea contractantă va răspunde în mod clar și complet tuturor solicitărilor de clarificări în a 4-a zi înainte de data limită de depunere a ofertelor”.* | |
| **II.1.5) Valoarea totală estimată**  Valoarea fără TVA [ ] Monedă [ ][ ][ ][ ]  *[Introduceți valoarea totală estimată a achiziției, cu tot cu opțiuni, dacă este cazul]* sau intervalul: *[Introduceți intervalul valoric, valoarea estimată maximă va include și eventualele opțiuni, dacă este cazul].*  *[În cazul acordurilor cadru sau sistemelor dinamice de achiziții - valoarea maximă totală estimată pentru întreaga durată a acordului-cadru sau a sistemului dinamic de achiziții.*  *Autoritatea/entitatea contractantă va exprima valoarea estimată prin intermediul unui interval în situația în care optează pentru aplicarea opțiunilor de suplimentare a contractului și în raport cu durata acestuia:*   1. *pentru contracte cu caracter de regularitate, cu aplicarea prevederilor art. 165 din H.G. nr. 395/2016, respectiv art. 160 din H.G. nr. 394/2016, valoarea estimată se va exprima sub formă de interval: minim = valoarea contractului până data expirării duratei inițiale de îndeplinire a acestuia, maxim = valoarea contractului cu suplimentările aferente pentru cel mult 4 luni de prelungire calculate de la data expirării duratei inițiale de îndeplinire a acestuia;* 2. *pentru contracte cu opțiunea suplimentării conform art. 104 alin. (8) din Legea nr. 98/2016, respectiv art.117 alin. (1) lit. f) din Legea nr. 99/2016, valoarea estimată se va exprima sub formă de interval: minim = valoarea primului contract, maxim = valoarea cu suplimentări (ex: servicii de mententanta achizitionate odata cu livrarea produselor).*   *Informațiile din această secțiune se vor completa cu luarea în considerare cel puțin a informațiilor din etapa de planificare a achiziției:*   1. *informații legate de determinarea valorii estimate a contractului și a achiziției, așa cum sunt acestea reflectate în strategia de contractare, după parcurgerea recomandărilor privind modul de determinare a valorii estimate contractului și a achiziției;* 2. *clauzele generale și specifice din contract referitoare la opțiuni de modificări ale contractului].* | |
| **II.1.6) Informații privind loturile**  Contractul este împărțit în loturi ○ Da ○ Nu  *[Rubrica are ca valoare implicită opțiunea "NU" caz în care autoritatea/entitatea contractantă are obligația de a motiva la nivelul strategiei de contractare neîmpărțirea pe loturi, prin raportare la o necesitate obiectivă, inclusiv în ceea ce privește capacitatea de a gestiona eficient procesul de atribuire a contractelor. Motivațiile aferente deciziei de a nu împărți pe loturi se vor regăsi în strategia de contractare, urmărindu-se ca decizia privind atribuirea unui singur contract să nu conducă la restrângerea concurenței.*  *În cazul în care contractul este împărțit pe loturi autoritatea/entitatea contractanta va selecta opțiunea "DA" si va completa suplimentar următoarele informații:*  Ofertele trebuie depuse pentru ○ toate loturile ○ numărul maxim de loturi: [ ] ○ un singur lot  *[În cazul selectării variantei „toate loturile” autoritatea/entitatea contractantă obligă operatorii economici să depună oferte pentru toate loturile, în cazul selectării variantei “numărul maxim de loturi” autoritatea/entitatea contractantă permite operatorilor economic să depună oferte pe unul sau mai multe loturi, număr care poate fi limitat de autoritatea/entitatea contractantă prin completarea secțiunii următoare iar în cazul selectării variantei “un singur lot” autoritatea/entitatea contractantă permite operatorilor economici să depună oferte doar pentru un singur lot, conform opțiunii operatorului economic. În cazul limitării numărului de loturi pentru care operatorul economic poate depune oferte, autoritate/entitatea contractantă trebuie să justifice această decizie în cadrul strategiei de contractare.”*  Numărul maxim de loturi care poate fi atribuit unui singur ofertant: [ ]  □ Autoritatea/entitatea contractantă își rezervă dreptul de a atribui contracte prin combinarea următoarelor loturi sau grupe de loturi:  *[Se completează opțional de către autoritatea/entitatea contractantă. Daca nu sunt furnizate informații se consideră că nu există reguli de grupare a loturilor. Autoritatea/entitatea contractantă va stabili obiectul fiecărui lot, pe baze cantitative, adaptând dimensiunea contractelor individuale astfel încât să corespundă mai bine capacității întreprinderilor mici și mijlocii, sau pe baze calitative, în conformitate cu diferitele meserii și specializări implicate, pentru a adapta conținutul contractelor individuale mai îndeaproape la sectoarele specializate ale IMM-urilor sau în conformitate cu diferitele faze ulterioare ale proiectului.]* | |

**II.2) Descriere**

|  |  |
| --- | --- |
| **II.2.1) Titlu:**  *[Se va completa, după caz, pentru fiecare lot în parte.]* | Lot nr.: |
| **II.2.2) Cod(uri) CPV suplimentar(e)**  Cod CPV principal: [ ][ ].[ ][ ].[ ][ ].[ ][ ] Cod CPV suplimentar: [ ][ ][ ][ ]  *[Se va completa, după caz, în funcție de obiectul contractului]*  *[Introduceți codul/codurile CPV secundar(e) dacă obiectul contractului/acordului-cadru implică utilizarea a mai mult de un cod CPV.]* | |
| **II.2.3) Locul de executare:**  Cod NUTS: [ ] [ ] [ ] [ ] Locul principal de executare: | |
| **II.2.4) Descrierea achiziției publice:**  *[Se vor furniza informații privind natura și cantitatea produselor și/sau o mențiune privind nevoile și cerințele autorității contractante. Menționați dacă autoritatea/entitatea contractantă își rezervă dreptul de a diminua și / sau de a crește cantitățile de produse solicitate și motivația care stă la baza acestor potențiale modificări]*  În cazul încheierii unui acord-cadru:  Valoarea estimată a celui mai mare contract subsecvent care se anticipează că va fi atribuit pe durata acordului-cadru: \_\_\_\_\_\_\_\_\_\_\_\_\_\_\_\_.  Estimări ale cantităților minime și maxime care ar putea fi solicitate pe durata întregului acord-cadru - cantități minime \_\_\_\_\_\_\_ cantități maxime \_\_\_\_\_\_\_  Calendar estimativ (frecvența și valoarea contractelor care urmează să fie atribuite): lunar/trimestrial/semestrial  **Datele propuse în calendarul estimativ reprezintă intenția autorității/entității contractante, nu un angajament ferm din partea autorității/entității contractante cu privire la atribuirea contractelor subsecvente, pornind de la ipoteza de lucru că nu vor apărea evenimente/circumstanțe imprevizibile care nu au putut fi luate în considerare la momentul inițierii procedurii de atribuire, respectiv vor fi asigurate și resursele financiare necesare.** | |
| **II.2.5) Criterii de atribuire**  ○ Criteriile de mai jos  □ Criteriul privind calitatea (cel mai bun raport calitate-preț/cel mai bun raport calitate-cost) - Nume: / Pondere:  ○ Criteriul privind costul (costul cel mai scăzut) - Nume: / Pondere:  ○ Criteriul privind prețul (prețul cel mai scăzut) - Pondere:  ○ Prețul nu este singur criteriu de atribuire și toate criteriile sunt enunțate numai în documentele achiziției  *[Autoritatea/entitatea contractantă poate utiliza criteriul prețul cel mai scăzut doar în condițiile prevăzute de lege ( a se vedea prevederile art. 187 din Legea 98/2016, respectiv art. 209 din Legea 99/2016).*  *În cazul procedurilor de atribuire pe loturi, având în vedere faptul că autoritatea/entitatea contractantă urmărește încheierea de contracte individuale de achiziție publică/sectorială pentru fiecare lot în parte, modul de stabilire a criteriului de atribuire se raportează la valoarea estimată a fiecărui lot și nu la valoarea întregii proceduri de atribuire.*  *În cazul procedurilor de atribuire ce presupun încheierea de acorduri-cadru, având în vedere faptul că în cazul organizării unei proceduri de atribuire a unui acord-cadru, autoritatea/entitatea contractantă stabilește doar termenii și condițiile care vor guverna contractele subsecvente ce se vor atribui ulterior, modul de stabilire a criteriului de atribuire se raportează la valoarea estimată a celui mai mare contract subsecvent.*  *Recomandări pentru stabilirea criteriului de atribuire și a factorilor de evaluare:*  *- Contracte de furnizare de bunuri, a căror valoarea estimată nu depășește pragurile prevăzute de legislație pentru obligativitatea publicării anunțului în Jurnalul Oficial al Uniunii Europene, care nu includ și prestare de servicii conexe/adiacente și/sau nu includ costuri pe parcursul ciclului de viață al produsului – în acest caz se recomandă alegerea criteriului de atribuire “prețul cel mai scăzut”;*  - *Contracte de furnizare de bunuri, a căror valoarea estimată nu depășește pragurile prevăzute de legislație pentru obligativitatea publicării anunțului în Jurnalul Oficial al Uniunii Europene, care nu includ costuri pe parcursul ciclului de viață al produsului dar includ prestarea de servicii conexe/adiacente, fără ca acestea să poată avea un impact semnificativ asupra atingerii obiectivului contractului (ex. servicii de instruire, servicii de punere funcțiune a produsului etc.)  – în acest caz se recomandă alegerea criteriului de atribuire “prețul cel mai scăzut”;*  - *Contracte de furnizare de bunuri care includ prestarea de servicii conexe/adiacente, fără ca acestea să poată avea un impact semnificativ asupra atingerii obiectivului contractului iar bunurile includ costuri pe parcursul ciclului de viață al produsului – în acest caz se recomandă alegerea criteriului de atribuire “costul cel mai scăzut”;*  - *Contracte de furnizare de bunuri care includ și prestarea de servicii conexe/adiacente, servicii de a căror calitate depinde într-o măsură semnificativă atingerea obiectivului contractului (ex. servicii de montaj, servicii de adaptare a produsului la particularitățile specifice ale contractului, servicii post-vânzare, de asistență tehnică) sau în cazul cărora se poate evalua cuantumul valoric al avantajelor de natură financiară pe care ofertanții le pot oferi prin asumarea unor angajamente suplimentare în raport cu cerințele minime prevăzute în caietul de sarcini (ex. furnizarea unei perioade de garanție sau mentenanțe extinse) – în acest caz se recomandă alegerea criteriului de atribuire “cel mai bun raport calitate-preț” sau, în cazul în care bunurile respective includ și costuri pe parcursul ciclului de viață al produsului, alegerea criteriului „cel mai bun raport calitate-cost”.*  *La stabilirea factorilor de evaluare se vor avea în vedere criterii de calitate a produselor care se potrivesc cel mai bine cu nevoile autorității/entității contractante. Se va avea în vedere includerea cerințelor obligatorii prevăzute de actele normative care stabilesc anumite cerințe ce privesc politicile sociale sau de mediu (de exemplu, Ordinul nr. 1068/1652/2018 pentru aprobarea Ghidului de achiziții publice verzi care cuprinde cerințele minime privind protecția mediului pentru anumite grupe de produse și servicii ce se solicită la nivelul caietelor de sarcini, factorii de evaluare menționați la art. 187 alin. (41) din Legea 98/2016, respectiv art. 209 alin. (41) din Legea 99/2016), precum și prevederile art. 32 alin. (61) din H.G. 395/2016, respectiv art.38 alin. (61) din H.G. 394/2016.*  *Atunci când intenționează să atribuie contractul de achiziție publică/sectorială în baza altor criterii decât cel al prețului, autoritatea/entitatea contractantă va stabili factorii de evaluare bazați pe aspecte calitative, de mediu și/sau sociale precum și ponderile asociate acestora, astfel încât să asigure o concurență reală între operatorii economici, analizând relevanța acestora prin prisma valorii, duratei și ariei de acoperire a contractului. Se recomandă ca ponderea acordată componentei financiare să fie mai mare decât ponderea acordată componentei tehnice. Totodată, autoritatea/entitatea contractantă va integra corespunzător avantajele urmărite prin aplicarea factorilor de evaluare, în viitorul contract încheiat între părți, astfel încât rezultatele exprimate și asumate prin ofertă să fie monitorizate pe parcursul derulării contractului.]* | |
| **II.2.6) Valoarea estimată**  Valoarea fără TVA [ ] Monedă [ ][ ][ ][ ]  (Î*n cazul acordurilor cadru sau sistemelor dinamice de achiziții – valoarea maximă totală estimată pentru întreaga durată a acelui lot*) | |
| **II.2.7) Durata contractului, a acordului-cadru sau a sistemului dinamic de achiziții:**  Durata în luni: [ ] *sau* Durata în zile: [ ]  [*Se va corela cu durata meníționată în caietul de sarcini și celelalte documente contractuale*]  *sau* Începere: (*zz/ll/aaaa*) / Încheiere: (*zz/ll/aaaa*)  Contractul se reînnoiește ○ da ○ nu Descrierea reînnoirilor:  *[Durata contractului este câmp obligatoriu ți se exprima fie ca număr de luni, fie ca număr de zile. De asemenea, autoritatea/entitatea contractantă va preciza daca se face sau nu reînnoirea contractului, cu furnizarea de informații privind reînnoirile, în caz afirmativ.]* | |
| **II.2.8) Durata sistemului de calificare:**  ○ Începere: (zz/ll/aaaa) / Încheiere (zz/ll/aaaa)  ○ Durată nedeterminată  □ Reînnoirea sistemului de calificare  Formalități necesare pentru a evalua dacă cerințele au fost îndeplinite: | |
| **II.2.9) Informații privind limitarea numărului de candidați care urmează să fie invitați** (*cu excepția licitației deschise*)  Numărul de candidați preconizat: [ ]  sau Număr minim preconizat: [ ] / Număr maxim: [ ]  Criterii obiective pentru selectarea unui număr limitat de candidați:  *[Rubrica “Informații privind limitarea numărului de candidați” se completează doar în cazul procedurilor restrânse, prin introducerea numărului estimat de candidați fie ca valoare fixa, fie sub forma de interval (număr minim preconizat – nr maxim). În situația selectării opțiunii constând în indicarea intervalului, autoritatea/entitatea contractantă trebuie să precizeze și criteriile de preselecție. Ș* | |
| **II.2.10) Informații privind variantele**  Vor fi acceptate variante ○ da ○ nu | |
| **II.2.11) Informații privind opțiunile**  Opțiuni ○ da ○ nu  În cazul selectării opțiunii ‘DA” completați secțiunea alăturată:  *[În cazul selectării opțiunii ‘DA” este necesară descrierea opțiunilor furnizând informații despre valoarea, ponderea sau cantitatea potențialelor opțiuni, modificări pe care autoritatea/entitatea contractantă le poate prevedea cu diligență la momentul lansării procedurii de atribuire, conform art. 221 din Legea 98/2016, respectiv art. 236 din Legea 99/2016 și art. 2 din Instrucțiunea ANAP 1/2021.*  *Dacă este cazul, se completează prin coroborare cu prevederile art. 165 alin. (1) din H.G. nr. 395/2016, respectiv art. 160 alin. (1) din H.G. nr. 394/2016 (prelungire cu maxim 4 luni), sau, după caz, cu art. 104 alin. (8) din Legea nr. 98/2016 respectiv art. 117 alin. (1) lit. f) din Legea nr. 99/2016.]* | |
| **II.2.12) Informații privind cataloagele electronice**  □ Ofertele trebuie să fie prezentate sub formă de cataloage electronice sau să includă un catalog electronic | |
| **II.2.13) Informații despre fondurile Uniunii Europene**  Achiziția se referă la un proiect și/sau program finanțat din fonduri ale Uniunii Europene ○ da ○ nu  În cazul selectării opțiunii ‘DA” completați secțiunea alăturată:  Identificarea proiectului:  *[Introduceți denumirea și datele de identificare ale proiectului]* | |
| **II.2.14) Informații suplimentare:**  *[Introduceți orice alte informații suplimentare necesare, cum ar fi: frecvența de atribuire a contractelor subsecvente în cazul unui acord-cadru, opțiunea de a atribui contractele subsecvente încheierii acordului-cadru cu/fără reluarea competiției, informații privind criteriul de atribuire și, după caz, factorii de evaluare care urmează să se aplice pentru atribuirea contractelor subsecvente, precum și orice alte reguli aferente, în cazul în care atribuirea contractelor respective urmează să se realizeze prin reluarea competiției sau parțial prin reluarea competiției.*  *Aceste informații se vor completa și în secțiunea IV.1.3) Informații privind acordul-cadru sau un sistem dinamic de achiziții. Precizarea acestor informații în cadrul acestei secțiuni se realizează pentru respectarea prevederii legale care precizează că anunțul de participare/simplificat trebuie să conțină setul minim de informații specifice referitoare la acordul cadru prevăzut la art. 20 alin. (8) din H.G nr. 395/2016, respectiv art. 22 alin. (8) din H.G nr. 394/2016.]* | |

**II.3) Ajustarea prețului contractului**

|  |
| --- |
| **II.3.1) Ajustarea prețului contractului**  ○ da ○ nu  În cazul selectării opțiunii ‘DA” completați secțiunea alăturată: *[Daca se selectează opțiunea DA, se va detalia modul de ajustare a prețului Contractului/ Acordului-cadru (în ce condiții, când, cum, formula de ajustare aplicabilă). Autoritatea/entitatea contractantă va avea în vedere prevederile legislative relevante precum art.2222 din Legea nr. 98/2016, art. 2431 din Legea nr. 99/2016 și Instrucțiunea ANAP nr.1 /2021]* |

**Secțiunea III: Informații juridice, economice, financiare și tehnice**

**III.1) Condiții de participare**

|  |  |
| --- | --- |
| **III.1.1) Capacitatea de exercitare a activității profesionale, inclusiv cerințele privind înscrierea în registrele profesionale sau comerciale**  *[Listă și descriere succintă a condițiilor]*  **III.1.1.a) Situația personală a candidatului/ofertantului:**  **Cerința nr.1.**  **Ofertanții, terții susținători și subcontractanții nu trebuie să se regăsească în situațiile prevăzute la art.164, 165, 167 din Legea nr. 98/2016, respectiv art.177, 178, 180 din Legea nr. 99/2016*. [se va selecta după caz]***  **Modalitatea de îndeplinire:**  **Se va completa DUAE în conformitate cu art. 193 alin. (1) din Legea nr. 98/2016, respectiv art. 202 alin. (1) din Legea 99/2016.**  **Documentele justificative care probează îndeplinirea celor asumate prin completarea DUAE, ce urmează a fi prezentate, la solicitarea autorității/entității contractante, doar de către ofertantului clasat pe primul loc în clasamentul intermediar întocmit la finalizarea evaluării ofertelor sunt:**   * **cazierul judiciar al operatorului economic și al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC / actul constitutiv;**   *În ceea ce privește persoanele la care se face referire la* ***art. 164 alin. (2)*** *din Legea nr. 98/2016, cu modificările și completările ulterioare, prin raportare la prevederile Legii nr. 31/1990[[1]](#footnote-1), se pot distinge următoarele categorii, care au, după caz,* ***în funcție de forma juridica de organizare si de modul de administrare a operatorului economic****, calitatea de membrii cu putere de reprezentare, de decizie sau de control în cadrul acestuia****:***   * ***În cazul societăților în nume colectiv****:* ***persoana fizică*** *numită/aleasă să reprezinte societatea* ***în calitatea de administrator*** *sau după caz* ***persoanele fizice numite/alese*** *să reprezinte societatea* ***în calitatea de administratori (art. 7*** *și* ***art. 77*** *din Legea nr. 31/1990);* * ***În cazul societăților în comandită simplă****:* ***asociați comanditați*** *numiți/aleși* ***în calitatea de******administratori*** *(****art. 88*** *și* ***art. 90*** *din Legea nr. 31/1990);* * ***În cazul societăților pe acțiuni****:* * ***Societăți pe acțiuni administrate în sistem unitar****:* * ***persoana*** *desemnată/numită* ***în calitate de administrator*** *sau după caz* ***persoanele desemnate/numite în calitate de administrator****i care constituie consiliul de administrație (****art. 137*** *și* ***art. 1371******alin. (1)*** *din Legea nr. 31/1990);*   *În conformitate cu prevederile* ***art. 15313 alin. (2)*** *din Legea nr. 31/1990 persoana juridică poate fi numită administrator. Odată cu această numire persoana juridică (fără a fi exonerată de răspundere) este obligată să își desemneze un reprezentant permanent, persoană fizică, care este supus acelorași condiții și obligații și are aceeași răspundere civilă și penală ca și un administrator;*   * ***directorii societății pe acțiuni (persoane fizice)*** *în cazul în care într-o societate pe acțiuni, consiliul de administrație deleagă atribuțiile de conducere ale societății către aceștia (****art. 1381 , art. 143*** *și* ***art. 15313 alin. (1)*** *din Legea nr. 31/1990);* * ***persoana desemnată în calitate de cenzor, supleant sau după caz în calitate de auditor intern*** *(****art. 159, art. 160, art. 161 alin. (1), 162 alin. (1)*** *și* ***art. 163*** *din Legea nr. 31/1990).*   ***2) Societăți pe acțiuni administrate în sistem dualist:***   * ***directorul general unic*** *sau după caz* ***persoanele fizice membre ale directoratului*** *(****art. 153 alin. (1) și (2), art. 1531*** *și* ***art. 15313 alin. (1)*** *din Legea nr. 31/1990);* * ***membrii consiliului de supraveghere*** *(****art. 153 alin. (1) și (2)*** *și* ***art. 1539  alin. (3)*** *din Legea nr. 31/1990).* * ***persoana desemnată în calitate de auditor intern*** *(****art. 160*** *și* ***art. 163*** *din Legea nr. 31/1990).* * ***În cazul societăților în comandită pe acțiuni:*** * ***asociatul/asociații comanditați*** *numiți* ***în calitate de administrator*** *(****art. 188 alin. (1)*** *din Legea nr. 31/1990);* * ***persoana desemnată în calitate de cenzor, supleant sau după caz în calitate de auditor intern*** *(****art. 187*** *din Legea nr. 31/1990).* * ***În cazul societăților cu răspundere limitată:*** * ***persoana*** *numită* ***în calitate de administrator*** *sau după caz* ***persoanele*** *numite* ***în calitate de administrator*** *(****art. 197 alin. (1)*** *din Legea nr. 31/1990);* * ***persoana desemnată în calitate de cenzor, supleant sau după caz în calitate de auditor intern*** *(****art. 199 alin. (1)-(4)*** *din Legea nr. 31/1990);* * ***asociatul/asociații*** *care* ***nu au calitatea de administrator al societății****, dar care* ***în lipsă de cenzori sau după caz de auditori financiar exercita dreptul de control pe care aceștia îl au în cadrul societății*** *(****art. 199 alin.(5)*** *din Legea nr. 31/1990).*   *Totodată, în ceea ce privește* ***asociații persoane fizice care nu au și calitatea de administrator*** *(deci nu figurează ca persoane împuternicite),* ***în Actul constitutiv al societăţii se menționează puterile ce li s-au conferit şi dacă ei urmează să le exercite.***   * **după caz, documente prin care se demonstrează faptul că operatorul economic poate beneficia de derogările prevăzute la art. 166 alin. (2), art. 167 alin. (2), art. 171 din Legea 98/2016, respectiv art. 179 alin. (2), art. 180 alin. (2), art. 184 din Legea 99/2016;** * **alte documente edificatoare, după caz.**   **În cazul în care în țara de origine sau țara în care este stabilit ofertantul/terțul susținător/subcontractantul nu se emit documente de natura celor prevăzute mai sus sau respectivele documente nu vizează toate situațiile prevăzute la art.164, 165 și 167 din Legea nr. 98/2016, respectiv art.177, 178, 180 din Legea nr. 99/2016 *[se va selecta după caz]* autoritatea/entitatea contractantă are obligația de a accepta o declarație pe proprie răspundere sau, dacă în țara respectivă nu există prevederi legale referitoare la declarația pe propria răspundere, o declarație autentificată dată în fața unui notar, a unei autorități administrative sau judiciare sau a unei asociații profesionale care are competențe în acest sens, din România.**  **Potențialii Ofertanți, rezidenți în Uniunea Europeană și în țările din Spațiul Economic European (SEE), pot utiliza site-ul web al Comisiei Europene disponibil la următoarea adresă: https://ec.europa.eu/tools/ecertis/search pentru a identifica documentele care urmează să fie prezentate ca documente justificative (dacă acestea sunt disponibile în țara respectivă).**  **Cerința nr.2.**  **Ofertanții, terții susținători și subcontractanții nu trebuie să se regăsească în situațiile prevăzute la art.59-60 din Legea nr. 98/2016, respectiv art. 72-73 din Legea nr. 99/2016*. [se va selecta după caz]***  **Persoanele cu funcție de decizie din cadrul autorității/entității contractante cu privire la organizarea, derularea și finalizarea procedurii de atribuire sunt:** *[Se vor preciza numele, prenumele și funcția deținută de persoanele cu funcții de decizie care sunt implicate în desfășurarea procedurii de atribuire sau care pot influența rezultatul acesteia în cadrul autorității/entității contractante, precum și a celor cu putere de reprezentare din partea furnizorului de servicii auxiliare, dar și a celor implicate în procedură din partea acestuia din urmă, pentru a da posibilitatea operatorilor economici interesați de procedura de atribuire să analizeze o potențială incidență a unei situații de natura celor precizate de art. 60 din Legea nr. 98/2016, respectiv art. 73 din* *Legea nr. 98/2016].*  *[Autoritatea/entitatea contractantă are obligația completării formularului de integritate conform art. 5 din Legea nr. 184/2016 privind instituirea unui mecanism de prevenire a conflictului de interese în procedura de atribuire a contractelor de achiziție publică.]*  **III.1.1.b) Capacitatea de exercitare a activității profesionale:**  **Cerința nr.1.**  **Operatorii economici care depun ofertă trebuie să dovedească o formă de înregistrare în condițiile legii din țara rezidentă, din care să reiasă că operatorul economic este legal constituit, că nu se află în niciuna din situațiile de anulare a constituirii, precum și faptul că are capacitatea profesională de a realiza activitățile ce fac obiectul contractului de achiziție publică/sectorială. Cerința se aplică inclusiv pentru subcontractanți pentru partea din contract pe care aceștia urmează să o realizeze, care vor completa informațiile aferente situației lor la nivelul unui DUAE distinct.**  **Modalitatea de îndeplinire:**  **Se va completa DUAE de către operatorii economici participanți la procedura de atribuire a contractului de achiziție publică/sectorială cu informațiile solicitate de către autoritatea/entitatea contractantă – informații referitoare la îndeplinirea cerințelor privind capacitatea de exercitare a activității profesionale.**  **Documentul justificativ care probează îndeplinirea celor asumate prin completarea DUAE, respectiv certificatul constatator emis de ONRC, sau în cazul ofertanților persoane juridice/fizice străine, documentele echivalente emise în țara de rezidență, traduse în limba română, urmează să fie prezentate, la solicitarea Autorității/entității contractante, doar de către ofertantul clasat pe primul loc în clasamentul întocmit după aplicarea criteriului de atribuire/ de către ofertanții selectați să semneze acordul-cadru sau după caz admiși să participe la sistemul dinamic de achiziție publică.**  *[În cazul procedurilor de atribuire care se desfășoară într-o singură etapă, doar ofertantul aflat pe primul loc în clasamentul intermediar realizat după evaluarea tuturor ofertelor depuse, conform criteriului de atribuire precizat în anunțul de participare/simplificat, va trebui să prezinte documentele suport indicate în instrucțiunile către ofertanți/fișa de date a achiziției, în vederea probării celor asumate prin DUAE. Această procedură este recomandată și în cazul procedurilor simplificate. În cazul procedurilor de atribuire care se desfășoară în mai multe etape (ex. sistem dinamic de achiziție publică, licitație restrânsă, etc.) candidații aflați pe pozițiile ce dau dreptul la calificarea în etapa următoare, ca urmare a clasamentului intermediar, realizat prin aplicarea criteriilor de selecție, vor depune documentele suport indicate în fișa de date a achiziției, în vederea probării celor asumate prin DUAE, înainte de stabilirea rezultatului final a primei etape a respectivelor proceduri de atribuire].*  **In situația în care vor fi executate părți din contract de către subcontractanți, dovada înregistrării și corespondența activităților principale/secundare din cadrul acestuia cu obiectul achiziției se va prezenta obligatoriu și de către subcontractanți, pentru partea din contract pe care o vor realiza.** | |
| **III.1.2) Situația economică și financiară**  □ Criterii de calificare/selecție enunțate în documentele achiziției  *[Listă și descriere succintă a criteriilor de calificare/selecție:]*  *[Operatorul economic face dovada îndeplinirii cerințelor privind situația economică și financiară, de regulă, prin prezentarea, după caz, a unora sau mai multora dintre următoarele informații și documente:*   1. *prezentarea situațiilor financiare sau a extraselor din situațiile financiare, în cazul în care publicarea situațiilor financiare este prevăzută de legislația țării în care este stabilit operatorul economic;* 2. *o declarație privind cifra totală de afaceri a operatorului economic și, acolo unde este cazul, cifra de afaceri din domeniul de activitate care face obiectul contractului, pentru cel mult ultimele trei exerciții financiare disponibile, în funcție de data înființării sau începerii activității operatorului economic, în măsura în care informațiile privind cifrele de afaceri sunt disponibile.* 3. *O anumită valoare a unor indicatori financiari*   *În cazul în care, din motive obiective și justificate, operatorul economic nu este în măsură să prezinte una sau mai multe dintre informațiile și documentele prevăzute mai sus, operatorul economic este autorizat să facă dovada situației sale economice și financiare prin orice alt document pe care Autoritatea/entitatea contractantă îl consideră adecvat.*  *În cazul în care un operator economic demonstrează îndeplinirea criteriilor referitoare la situația economică și financiară invocând susținerea unui/unor terț/terți, Autoritatea/entitatea contractantă solicită ca operatorul economic și terțul/terții susținător/susținători să răspundă în mod solidar pentru executarea contractului de achiziție publică/sectorială/acordului-cadru. Răspunderea solidară a terțului/terților susținător/susținători se va angaja sub condiția neîndeplinirii de către acesta/aceștia a obligațiilor de susținere asumate prin angajament.]* | |
| Nivel(uri) minim(e) a(le) standardelor care ar putea fi impuse: | Modalitatea de îndeplinire |
| 1. **Cifra de afaceri**   **Cerința nr.1.**  **Nivelul minim al cifrei de afaceri anuale/ cifrei de afaceri a ofertantului pe ultimii 3 ani, \_\_, \_\_ și \_\_** *[funcție de momentul inițierii procedurii se vor completa corespunzător ultimii 3 ani]* **trebuie să fie cel puțin egală cu \_\_\_\_\_\_\_lei** *[cel mult dublul valorii estimate a contractului de achiziție publică/sectorială]*  **Modalitatea de îndeplinire:**  **Se va completa DUAE de către operatorii economici (ofertanți/ofertanți asociați/terți susținători) participanți la procedura de atribuire a contractului de achiziție publică/sectorială cu informațiile solicitate de către autoritatea/ entitatea contractantă.**  **Următoarele documente justificative care probează îndeplinirea cerinței vor fi prezentate doar de către** **ofertantul clasat pe primul loc în clasamentul întocmit după aplicarea criteriului de atribuire/ de către ofertanții selectați să semneze acordul-cadru sau după caz admiși să participe la sistemul dinamic de achiziție publică:** **bilanțuri contabile sau extrase de bilanț, rapoarte de audit financiar sau alte documente emise de organisme specializate care confirmă nivelul cifrei de afaceri înscris în DUAE.**  *[Autoritatea/entitatea contractantă poate stabili un anumit nivel minim al cifrei de afaceri anuale, inclusiv o anumită cifră de afaceri minimă în domeniul obiectului contractului de achiziție publică/sectorială/acordului-cadru. Se va menționa clar daca se solicita cifra de afaceri globala sau cifra de afaceri in domeniul de activitate aferent obiectului contractului.*  *Cifra de afaceri minimă anuală impusă operatorilor economici nu trebuie să depășească dublul valorii estimate a contractului de achiziție publică/sectorială. Prin excepție, cifra de afaceri minimă anuală impusă operatorilor economici poate depăși limita prevăzută mai sus în cazuri temeinic justificate, precum cele legate de existența unor riscuri speciale aferente naturii produselor care fac obiectul contractului de achiziție publică/sectorială/acordului-cadru. Autoritatea/entitatea contractantă indică în documentele achiziției principalele motive care justifică o astfel de cerință.*  *În cazul în care urmează să fie atribuite contracte de achiziții publice/sectoriale în baza unui acord-cadru, nivelul cifrei de afaceri minime anuale nu trebuie să depășească dublul valorii maxime anticipate a contractelor subsecvente ce urmează să se execute în același timp sau, dacă aceasta nu este cunoscută, prin raportare la valoarea estimată a celui mai mare contract subsecvent;.*  *În cazul unui sistem dinamic de achiziții, nivelul cifrei de afaceri minime anuale nu trebuie să depășească valoarea estimată a celui mai mare contract subsecvent care se anticipează a fi atribuit pe durata sistemul dinamic de achiziții.*  *Autoritatea/entitatea contractantă poate stabili cerințele privind nivelul cifrei de afaceri minime anuale prin raportare la grupuri de loturi, în cazul în care este permisă atribuirea mai multor loturi aceluiași ofertant, iar contractele pentru acestea trebuie executate în același timp.* *Justificarea utilizării unei asemenea cerințe trebuie să fie prezentată în strategia de contractare împreună cu precizarea în anunțul de participare a contractelor ce trebuie executate în același timp .*  *În cazul procedurilor de atribuire care se desfășoară într-o singură etapă, doar ofertantul aflat pe primul loc în clasamentul intermediar realizat după evaluarea tuturor ofertelor depuse, conform criteriului de atribuire precizat în anunțul de participare/simplificat, va trebui să prezinte documentele suport indicate în instrucțiunile către ofertanți/fișa de date a achiziției, în vederea probării celor asumate prin DUAE. Această procedură este recomandată și în cazul procedurilor simplificate. În cazul procedurilor de atribuire care se desfășoară în mai multe etape (ex. sistem dinamic de achiziție publică, licitație restrânsă, etc.) candidații aflați pe pozițiile ce dau dreptul la calificarea în etapa următoare, ca urmare a clasamentului intermediar, realizat prin aplicarea criteriilor de selecție, vor depune documentele suport indicate în instrucțiunile către ofertanți/ fișa de date a achiziției, în vederea probării celor asumate prin DUAE, înainte de stabilirea rezultatului final a primei etape a respectivelor proceduri de atribuire.*  *Autoritatea/entitatea contractantă nu are dreptul să limiteze documentul ce va fi prezentat in vederea îndeplinirii nivelului aferent cifrei de afaceri la bilanțul contabil; acesta are obligația acceptării și a altor documente edificatoare, în cazul în care din motive justificate corespunzător operatorul economic nu poate prezenta documentele solicitate de autoritatea/entitatea contractantă.]*  *Pentru o evaluare unitara a modului de îndeplinire a cerinței, se va menționa faptul ca pentru calculul echivalentei se va aplica cursul mediu anual lei/valuta comunicat fie de BNR fie de BCE pentru fiecare an in parte (pentru o evaluare unitara Autoritatea/entitatea contractantă va alege una din cele doua instituții pentru referință).]* | |
| 1. **Lichiditate/Solvabilitate *(dacă este cazul)***   *[În scopul analizării capacitații economice și financiare a unui operator economic, inclusiv a unei entități care asigură susținerea financiară, autoritățile contractante/entitățile contractante pot analiza anumiți indicatori economico-financiari (rate financiare) relevanți, de exemplu rata de lichiditate sau rata de solvabilitate.*  *De exemplu, cu privire la indicatorul lichiditate curentă nivelul minim considerat suficient este >1 (formula de calcul fiind: active curente/datorii curente >1, date care se preiau din ultimul exercițiu financiar al fiecărui operator economic participant la procedură). Un raport pozitiv care prezintă niveluri mai mari de active decât de pasive ar putea furniza dovezi suplimentare conform cărora capacitatea financiară a operatorilor economici este suficientă. Acest indicator măsoară capacitatea companiei de a plăti toate datoriile curente (pasive) prin utilizarea activelor curente (cele care pot fi convertite cu ușurință în cash). Unele exemple de active sunt banii disponibili în conturi,*[*creanțele*](https://thinkout.io/ro/articole/creante-si-datorii/)*(facturi emise, dar neîncasate) și inventarul.*  *În cazul unei asocieri, nivelul lichidității unui ofertant ar trebui calculat separat pentru fiecare membru al asocierii, fiind calculat în baza documentelor contabile proprii fiecărui operator economic. Comisia de evaluare ar trebui să calculeze raportul lichidității care măsoară dacă firma are resurse financiare suficiente pentru a-și îndeplini obligațiile].*  **Modalitatea de îndeplinire:**  **Se va completa DUAE de către operatorii economici (ofertanți/ofertanți asociați/terți susținători) participanți la procedura de atribuire a contractului de achiziție publică/sectorială cu informațiile solicitate de către autoritatea/ entitatea contractantă. Autoritatea/entitatea contractantă poate solicita candidaților/ofertanților să depună toate sau o parte dintre documentele justificative ca dovadă a informațiilor cuprinse în DUAE, în orice moment pe durata desfășurării unei proceduri de atribuire, dacă acest lucru este necesar pentru a asigura desfășurarea corespunzătoare a procedurii*.***  *[În cazul procedurilor de atribuire care se desfășoară într-o singură etapă, doar ofertantul aflat pe primul loc în clasamentul intermediar realizat după evaluarea tuturor ofertelor depuse, conform criteriului de atribuire precizat în anunțul de participare/simplificat, va trebui să prezinte documentele suport indicate în instrucțiunile către ofertanți/fișa de date a achiziției, în vederea probării celor asumate prin DUAE. Această procedură este recomandată și în cazul procedurilor simplificate. În cazul procedurilor de atribuire care se desfășoară în mai multe etape (ex. sistem dinamic de achiziție publică, licitație restrânsă, etc.) candidații aflați pe pozițiile ce dau dreptul la calificarea în etapa următoare, ca urmare a clasamentului intermediar, realizat prin aplicarea criteriilor de selecție, vor depune documentele suport indicate în fișa de date a achiziției, în vederea probării celor asumate prin DUAE, înainte de stabilirea rezultatului final a primei etape a respectivelor proceduri de atribuire.* | |
| **III.1.3) Capacitatea tehnică și profesională**  □ Criterii de selecție/calificare enunțate în documentele achiziției  Listă și descriere succintă a criteriilor de selecție:  *[Atunci când intenționează să atribuie un contract de achiziție publică/sectorială/acord-cadru pe loturi, autoritatea/entitatea contractantă aplică cerințele privind capacitatea prin raportare la fiecare lot în parte. Ca o condiție pentru posibilitatea atribuirii contractelor ce fac obiectul mai multor loturi aceluiași ofertant, autoritatea/entitatea contractantă poate stabili cerințele privind resursele tehnice și/sau profesionale prin raportare la grupuri de loturi, atunci când utilizarea acestor resurse în cadrul contractelor se realizează simultan sau fac imposibilă alocarea aceleiași/acelorași resurse pentru mai multe contracte care se execută în același timp. Justificarea utilizării unei asemenea opțiuni trebuie să fie prezentată în strategia de contractare împreună cu precizarea în anunțul de participare a loturilor/contractelor ce trebuie executate în același timp.*  *Autoritatea/entitatea contractantă are dreptul de a solicita ofertantului/candidatului să transmită informații și documente relevante referitoare la capacitatea tehnică și profesională a subcontractanților propuși, cu privire la partea/părțile din contract pe care aceștia urmează să o/le îndeplinească efectiv.*  *Operatorul economic are dreptul, dacă este cazul și în legătură cu un anumit contract de achiziție publică/sectorială/acord-cadru, să invoce susținerea unui/unor terț/terți în ceea ce privește îndeplinirea criteriilor referitoare la situația economică și financiară și/sau a criteriilor privind capacitatea tehnică și profesională, indiferent de natura relațiilor juridice existente între operatorul economic și terțul/terții respectiv/respectivi, prezentând un angajament în acest sens din partea terțului/terților. Odată cu angajamentul de susținere, ofertantul/candidatul are obligația să prezinte documente transmise acestuia de către terțul/terții susținător/susținători, din care să rezulte modul efectiv prin care terțul/terții susținător/susținători va/vor asigura îndeplinirea propriului angajament de susținere, documente care se vor constitui anexe la respectivul angajament.*  *În cazul în care susținerea terțului/terților vizează resurse netransferabile, angajamentul asigură autorității/entității contractante îndeplinirea obligațiilor asumate prin acesta, în situația în care contractantul întâmpină dificultăți pe parcursul derulării contractului.*  *Operatorul economic nu are dreptul să invoce susținerea unui/unor terț/terți în ceea ce privește îndeplinirea criteriilor referitoare la deținerea de autorizații/atestate, din considerentul că autorizația/atestatul se poate utiliza numai în nume propriu. Singurele excepții sunt atunci când: (i) contractul de achiziție publică/sectorial vizează mai multe activități, iar autorizația/atestatul este necesar(ă) doar în realizarea unei/unor activități secundare a/ale contractului,, (ii) autoritatea/entitatea contractantă nu a impus prin documentația de atribuire ca anumite sarcini esențiale să fie realizate în mod direct de către ofertant și (iii) entitatea terță participă direct și personal la executarea respectivelor activități.*  *Acordul de asociere, angajamentul de susținere și acordul de subcontractare sunt documente ce trebuie prezentate împreună cu DUAE.*  *În cazul în care mai mulți operatori economici participă în comun la procedura de atribuire, îndeplinirea criteriilor privind capacitatea tehnică și profesională se demonstrează prin luarea în considerare a resurselor tuturor membrilor grupului, iar autoritatea/entitatea contractantă solicită ca aceștia să răspundă în mod solidar pentru executarea contractului de achiziție publică/sectorială/acordului-cadru.]* | |
| Nivel(uri) minim(e) a(le) standardelor care ar putea fi impuse: | Modalitatea de îndeplinire |
| 1. **Experiența similară:**   **Cerința nr.1.**  **Ofertanții trebuie să demonstreze că în ultimii 3 ani (calculați până la data limită de depunere a ofertelor) au furnizat produse similare în cantitate/valoare cumulată de cel puțin \_\_\_\_ lei, fără TVA**. *[Nu se va depăși cantitatea/valoarea estimată a contractului ce urmează a fi atribuit sau a celui mai mare contract subsecvent.* *Dacă procedura de atribuire este împărțită pe loturi, cerința se va raporta la valoarea estimată a lotului sau cantitățile ce fac obiectul lotului pentru care se solicită experiența similară. În cazul în care autoritatea/entitatea contractantă și-a exprimat opțiunea de a achiziționa produse suplimentare cerința se va raporta la cantitatea/valoarea estimată calculată fără a cumula și cantitățile/valoarea estimată a opțiunii de suplimentare .Autoritatea/entitatea contractantă va preciza ce se înțelege prin sintagma ‘produse similare’, de exemplu, prin indicarea categoriei/grupei de produse considerate similare ]*.  **În cazul în care autoritatea/entitatea contractantă este nevoită, indiferent de motive, să procedeze la decalarea termenului-limită stabilit pentru depunerea candidaturilor/ofertelor, limita inferioară a perioadei de 3 ani se extinde cu perioada de timp aferentă decalării, urmând a fi considerată îndeplinită cerința pentru toți operatorii care au prezentat dovada finalizării contractului de experiență similară în intervalul de timp nou rezultat.**  **Modalitatea de îndeplinire:**  **Se va completa DUAE de către operatorii economici participanți la procedura de atribuire cu informațiile ce descriu nivelul lor de experiență, prin raportare la contractele executate în trecut, corespunzător cerințelor autorității/entității contractante.**  **Asociatul/asociații nominalizați va/vor prezenta distinct DUAE în care se vor cuprinde informațiile solicitate.**  **La nivelul DUAE trebuie precizate informații cum ar fi: numărul și data contractului invocat drept experiență similară, tipul/categoriile de produse, valoarea, beneficiarul, data și numărul documentului de recepție.**  **Următoarele documente justificative care probează îndeplinirea cerinței vor fi prezentate doar de către ofertantul/ofertanții clasat/clasați pe primul/ primele \_ x \_ locuri în clasamentul intermediar întocmit la finalizarea evaluării ofertelor:**   * **procesul-verbal de recepție sau alte documente din care să reiasă următoarele informații: beneficiarul, cantitatea/valoarea, perioada și locul livrării;** * **recomandări;** * **alte documente echivalente.**   *[Conform Regulamentului de punere în aplicare (UE) 2016/7 al Comisiei de stabilire a formularului standard pentru DUAE, Anexa 2 , Partea IV: Criterii de selecție , operatorul economic* ***trebuie să completeze*** *secțiunea „a: INDICAȚIE GLOBALĂ PENTRU TOATE CRITERIILE DE SELECȚIE” numai în cazul în care autoritatea/entitatea contractantă a precizat în anunțul relevant sau în documentația achiziției că operatorul economic se poate limita la completarea secțiunii „a” din partea IV fără să trebuiască să completeze nicio altă secțiune din partea IV. În caz contrar, operatorul economic nu va bifa nici o opțiune în cadrul secțiunii “a” din partea IV urmând a completa corespunzător secțiunile A-D din partea IV.]* | |
| 1. **Tehnicieni sau organisme tehnice** *(dacă este cazul)****:***   **Cerința nr.1.**  **Ofertanții trebuie să facă dovada că dispun de cel puțin următorii tehnicieni/organisme tehnice\_\_\_\_\_\_\_\_\_, cu următoarele calificări educaționale și profesionale....**  **Modalitatea de îndeplinire:**  **Se va completa DUAE de către operatorii economici participanți la procedura de atribuire cu informațiile privind calificările educaționale și profesionale solicitate.**  **Următoarele documente justificative care probează îndeplinirea cerinței vor fi prezentate, la solicitare, doar de către ofertantul clasat pe primul loc în clasamentul intermediar întocmit la finalizarea evaluării ofertelor pot fi: CV –uri; Certificate/atestate/autorizații recunoscute la nivel național sau internațional; fișe de post/contract de muncă sau alte documente echivalente.**  *[Autoritatea/entitatea contractantă poate solicita precizarea tehnicienilor sau a organismelor tehnice implicate, indiferent dacă fac sau nu parte din organizația operatorului economic, în special a celor care răspund de controlul calității, precum și să facă dovada deținerii de către aceștia a unui anumit nivel de experiență specifică sau deținerea de certificate/atestate/autorizații.*  *Autoritatea contractantă trebuie să facă distincția între categoriile tehnicienilor sau organismelor tehnice, în special a celor care răspund de controlul calității asigurare a calității (de exemplu: responsabil managementul calității (RMQ), responsabil în domeniul securității si sănătății în muncă) de categoria personalului implicat în execuția directă a contractului.]* | |
| 1. **Cerințe privind autorizațiile** *(dacă este cazul):*   **Operatorii economici vor prezenta autorizația […] emisă de […] eliberată în conformitate cu art. […] din […]**  **Modalitatea de îndeplinire:**  **Se va completa DUAE de către operatorii economici participanți la procedura de atribuire a contractului de achiziție publică/sectorială cu informațiile solicitate de către autoritatea/entitatea contractantă – informații referitoare la îndeplinirea cerințelor privind deținerea de autorizații sau în cazul ofertanților persoane juridice/fizice străine, documentele echivalente emise în țara de rezidență, traduse în limba română.**  **Documentul justificativ care probează îndeplinirea celor asumate prin completarea DUAE, respectiv autorizația […] emisă de […], urmează să fie prezentate, la solicitarea autorității/entității contractante, doar de către ofertantul clasat pe locul I în clasamentul intermediar întocmit la finalizarea evaluării ofertelor.**  *[În procedurile de atribuire a contractelor de achiziție publică/sectorială de produse care cuprind și prestarea de servicii conexe, în cazul în care este necesar ca operatorii economici să dețină o autorizație specială, sau să fie membri ai unei anumite organizații pentru a putea presta serviciile în cauză în statul de origine, sau să fie înscriși în registre profesionale, autoritatea/entitatea contractantă are dreptul de a solicita acestora să demonstreze că dețin o astfel de autorizație/că sunt membri ai unei astfel de organizații/sunt înscriși în registre profesionale. Dacă se impune avizarea/atestarea/autorizarea operatorului economic, aceasta trebuie să fie în relație directă cu obiectul principal al contractului/relevantă scopului urmărit prin încheierea contractului de achiziție publică/sectorială.]* | |
| 1. **Sistemelor de management și de trasabilitate** *(dacă este cazul)****:***   *[Autoritatea/entitatea contractantă poate solicita precizarea sistemelor de management și de trasabilitate din cadrul lanțului de aprovizionare pe care operatorul economic le va putea aplica pe parcursul executării contractului.*  *Autoritatea/entitatea contractantă poate solicita ofertanților să prezinte lanțul de aprovizionare aferent contractului de furnizare respectiv.*  *De exemplu, o cerință minimă ar putea fi solicitarea privind respectarea obligației de diligență în lanțul de aprovizionare, în ceea ce privește obligațiile sociale și de muncă. Această cerință se poate materializa prin utilizarea de chestionare / audituri, autoritatea/entitatea având posibilitatea monitorizării cu succes a acestor condiții în timpul implementării contractului. Aceasta cerință poate contribui la crearea de condiții de concurență echitabile între operatorii din UE și cei din țările terțe.]* | |
| 1. **Măsurile de management de mediu** *(dacă este cazul)***:**   *[Autoritatea/entitatea contractantă poate solicita precizarea măsurilor de management de mediu pe care operatorul economic le va putea aplica pe parcursul executării contractului, dacă este cazul.*  *Operatorul economic nu are dreptul să invoce susținerea unui/unor terț/terți în ceea ce privește îndeplinirea criteriilor referitoare la capacitatea tehnică si profesională reglementate de art. 179 lit. h) din Legea nr. 98/2016, respectiv art. 192 lit. h) din Legea nr. 99/2016, privind ‘’precizarea măsurilor de management de mediu pe care operatorul economic le va putea aplica pe parcursul executării contractului’’ întrucât criteriul vizează proceduri implementate la nivel de operator economic ofertant pentru identificarea, planificarea, realizarea, verificarea și îmbunătățirea continuă a măsurilor de mediu pe care operatorul economic le va aplica pe parcursul executării contractului.]* | |
| 1. **Utilaje, instalații și echipamente tehnice** *(dacă este cazul)****:***   *[Autoritatea/entitatea contractantă poate solicita, dacă este cazul, o declarație cu privire la utilajele, instalațiile și echipamentele tehnice la dispoziția operatorului economic care prestează servicii ori execută lucrări conexe contractului de produse]* | |
| 1. **Subcontractare**   **Se vor preciza părții/părților din contract pe care operatorul economic intenționează să o/le subcontracteze, dacă este cazul.**  [*Conform prevederilor legale, activitatea de furnizare nu poate fi subcontractată, se va completa doar în cazul serviciilor și lucrărilor conexe activității principale de furnizare ce se intenționează a fi subcontractate*.] | |
| 1. **Eșantioane, descrieri sau fotografii** *(dacă este cazul)****:***   *[Autoritatea/entitatea contractantă poate solicita eșantioane, descrieri sau fotografii ale produselor care urmează a fi livrate, a căror autenticitate trebuie certificată la solicitarea autorității/entității contractante. Solicitarea eșantioanelor, descrierilor sau fotografiilor produselor trebuie să fie adaptată și să țină cont specificului contractului.* ***Autoritatea/entitatea contractantă trebuie să aibă în vedere că această solicitare este realizată în scopul demonstrării capacității tehnice și profesionale ale ofertantului de a executa contractul de achiziție publică/acordul-cadru și nu în scopul demonstrării conformității propunerii tehnice!*** *Eșantioanele, descrierile sau fotografiile produselor vor fi solicitate* *doar ofertantului aflat pe primul loc în clasamentul intermediar, realizat după evaluarea tuturor ofertelor depuse, conform criteriului de atribuire precizat în anunțul de participare/simplificat. În cazul procedurilor de atribuire care se desfășoară în mai multe etape (ex. sistem dinamic de achiziție publică, licitație restrânsă, etc.) eșantioanele, descrierile sau fotografiile produselor vor fi solicitate doar candidaților care, ca urmare a clasamentului intermediar, realizat prin aplicarea criteriilor de selecție, sunt aflați pe pozițiile ce dau dreptul la calificarea în etapa următoare. Pentru facilitarea unei evaluări unitare se recomandă ca autoritatea/entitatea contractantă să precizeze, la nivelul documentației de atribuire, cerința ce trebuie îndeplinită, respectiv furnizarea de eșantioane sau furnizarea de descrieri sau furnizarea de fotografii.]* | |
| 1. **Calitate** *(dacă este cazul)****:***   *[Autoritatea/entitatea contractantă poate solicita următoarele:*   * *în cazul în care produsele care urmează să fie furnizate sunt complexe sau, cu caracter excepțional, sunt destinate unui scop special, rezultatele unui control efectuat de autoritatea/entitatea contractantă sau, în numele acesteia, de un organism oficial competent din țara în care este stabilit operatorul economic, sub rezerva acordului respectivului organism, care vizează capacitățile de producție ale operatorului economic care furnizează produsele și, dacă este necesar, facilitățile de studiu și de cercetare care sunt la dispoziția acestuia și măsurile de control al calității pe care acesta urmează să le aplice;* * *descrierea facilităților tehnice și a măsurilor utilizate de operatorul economic în vederea asigurării calității și a facilităților sale de studiu și de cercetare;* * *certificate emise de institute oficiale responsabile cu controlul calității sau organisme cu competențe recunoscute, care atestă conformitatea produselor care urmează a fi livrate, identificată în mod clar prin trimitere la specificații tehnice sau standarde (ex. prezentarea de agremente tehnice obținute de ofertant care atestă conformitatea produselor ce urmează să fie furnizate cu un anumit normativ tehnic), Autoritatea/entitatea contractantă trebuie să aibă în vedere că această solicitare este realizată în scopul demonstrării capacității tehnice și profesionale ale ofertantului de a executa contractul de achiziție publică/acordul-cadru și nu în scopul demonstrării conformității propunerii tehnice.*   *Cerințele menționate nu au în vedere solicitarea de certificate privind conformitatea sistemelor de management și de trasabilitate din cadrul lanțului de aprovizionare ale operatorului economic ci se referă la capacitatea tehnică de producție unde se realizează produsul, respectiv facilitățile de studiu și cercetare după caz.*  *Operatorul economic nu are dreptul să invoce susținerea unui/unor terț/terți în ceea ce privește îndeplinirea criteriilor privind capacitatea tehnică si profesională reglementate de art. 179 lit. f) din Legea nr. 98/2016, respectiv art. 192 lit. f) din Legea nr. 99/2016, întrucât criteriul vizează capacitățile de producție ale ofertantului/candidatului care furnizează produsele sau capacitatea tehnică a ofertantului/candidatului care prestează serviciile.]* | |
| 1. **Standarde de asigurare a calității și de protecție a mediului** *(dacă este cazul)****:***   *[Autoritatea contractantă poate impune operatorilor economici obligaţia prezentării unor certificări specifice, acordate de organisme independente care atestă respectarea de către aceştia a anumitor standarde de asigurare a calităţii, inclusiv privind accesibilitatea pentru persoanele cu dizabilităţi, sau standarde ori sisteme de management de mediu, aceasta se va raporta la sistemele de asigurare a calităţii bazate pe seriile de standarde europene relevante certificate de organisme acreditate./*  **Cerința nr.1.**  **Implementarea sistemului de management** *(al calității / de mediu – se va selecta după caz***) conform ( ex.** *SR EN ISO 9001/SR EN ISO14001 – se va selecta după caz***), pentru activitatea principală de……………………….**  **Modalitatea de îndeplinire:**  **Se va completa DUAE de către operatorii economici participanți la procedura de atribuire.**  **Următoarele documente justificative care probează îndeplinirea cerinței vor fi prezentate doar de către ofertantul clasat pe primul loc în clasamentul intermediar întocmit la finalizarea evaluării ofertelor:**   * **certificat valabil la momentul prezentării, emis de un organism de certificare acreditat care să ateste respectarea de către operatorul economic a standardului …………… sau alte probe sau dovezi care confirmă asigurarea unui nivel corespunzător al managementului** *(calității / de mediu – se va selecta după caz***).**   **În cazul depunerii unei oferte comune, fiecare asociat trebuie să dețină un astfel de certificat, pentru partea din contract pe care o realizează.** | |
| **III.1.4) Reguli și criterii obiective de participare**  Lista și descrierea succintă a regulilor și criteriilor:  *[Această secțiune este aplicabilă în cazul procedurilor restrânse, procedurilor competitive cu negociere, procedurilor de dialog competitiv și parteneriatelor pentru inovare, în cadrul cărora autoritățile contractante pot limita numărul de candidați care îndeplinesc criteriile de selecție și pe care îi vor invita să prezinte oferte sau să participe la dialog, cu condiția să fie disponibil numărul minim, în conformitate cu de candidați calificați. Autoritatea/entitatea contractantă are obligația de a indica în anunțul de participare criteriile de selecție și regulile obiective și nediscriminatorii pe care intenționează să le aplice pentru selecția candidaților, numărul minim de candidați pe care intenționează să-i invite în etapa a doua a procedurii și, după caz, numărul maxim]* | |
| **III.1.5) Informații privind contractele rezervate**  □ Contractul este rezervat unor ateliere protejate/ întreprinderilor sociale de inserție și operatorilor economici al căror scop este integrarea socială și profesională a persoanelor cu handicap sau defavorizate  □ Contractul poate fi executat numai în cadrul unor programe de angajare protejată  *[Se completează doar în cazul în care autoritatea/entitatea contractantă rezervă dreptul de participare la procedura de atribuire doar unităților protejate autorizate conform Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, și întreprinderilor sociale de inserție prevăzute de Legea nr. 219/2015 privind economia socială (art. 56 din Legea 98/2016, respectiv art. 69 din Legea 99/2016.*  *Aceste opțiuni vor fi selectate în cazul unor achiziții responsabile din punct de vedere social.*  *Achizițiile publice responsabile din punct de vedere social vizează un impact social asupra comunităților prin introducerea unor considerații sociale în procedurile de achiziții publice. Acestea pot sprijini dezvoltarea durabilă, pot contribui la eforturile guvernelor de a atinge obiectivele internaționale de sustenabilitate, pot promova piețele și lanțurile de aprovizionare bazate pe principii etice și pot promova rezultate sociale pozitive la nivel național și local.]* | |
| **III.1.6) Depozite valorice si garanții solicitate:**  **III.1.6.a) Garanție de participare:**  **[***Autoritatea/entitatea contractantă are dreptul, și nu obligația, de a solicita garanție de participare. Dacă se solicită garanție de participare, potrivit prevederilor legale in domeniul achizițiilor publice se vor preciza obligatoriu următoarele informații:*   1. *cuantumul garanției de participare (nu poate depăși 1% din valoarea estimată a contractului de achiziție publică/sectorială sau în cazul acordului-cadru din valoarea estimată a celui mai mare contract subsecvent;* 2. *perioada de valabilitate a garanției de participare: fie se va menționa ca „este cel puțin egala cu perioada de valabilitate a ofertei”, fie se va exprima printr-un număr fix de zile sau luni (care nu poate fi mai mic decât numărul de zile sau luni prevăzut în secțiunea* *IV.2.6 pentru perioada de valabilitate a ofertei) care se va raporta la termenul limita de primire a ofertelor.*   *În cazul aplicării procedurii de atribuire de licitație restrânsă, negociere competitivă, dialog competitiv, parteneriat pentru inovare, procedura simplificată în mai multe etape, garanția de participare se va depune de către ofertant în etapa a II-a, de depunere a ofertei.]*  **Garanția de participare se constituie prin virament bancar sau printr-un instrument de garantare emis în condițiile legii. Garanția de participare trebuie să fie irevocabilă și să fie constituită în suma și pentru perioada de valabilitate prevăzute în documentația de atribuire.**  *[În cazul în care valoarea garanției de bună execuție este mai mică de 5.000 de lei, autoritatea/entitatea contractantă are dreptul de a accepta constituirea acesteia prin depunerea la casierie a unor sume în numerar, caz în care paragraful de sus se va modifica corespunzător].*  **Instrumentul de garantare sau ordinul de virament se transmite în SEAP împreună cu oferta și celelalte documente ale acesteia, cel mai târziu la data și ora-limită de depunere a ofertelor; Instrumentul de garantare trebuie să prevadă că plata garanției de participare se va executa necondiționat, respectiv la prima cerere a autorității/entității contractante, pe baza declarației acestuia cu privire la culpa persoanei garantate.**  *[În cazul in care procedura se desfășoară pe loturi valoarea garanției de participare se raportează la valoarea estimata a fiecărui lot.*  *Valoarea garanției de participare, in cazul opțiunii prevăzute de art.104 alin. (8) din Legea nr.98/2016, se va raporta la valoarea estimata fără eventualele suplimentari.*  *Având in vedere principiul tratamentului egal, nu se va limita emiterea instrumentului de garantare doar de către o banca din Romania. Se va putea menționa ca este recomandabil sau este de preferat ca acesta sa fie emis de către o banca cu corespondent in Romania.]*  **În cazul viramentului bancar, plata se va realiza în contul [……...........................................] deschis la [………….......................................]. Documentul de plată va fi încărcat în SEAP, semnat cu semnătură electronică, până la data limită de depunere a ofertelor.**  *[În cazul în care autoritatea/entitatea contractantă acceptă constituirea garanției de participare și prin plăți în alte monede către conturi bancare pe care aceasta le deține, va indica contul bancar precum și cursul de schimb ce va fi folosit (ex. cursul BNR) valabil la data plății].*  **După această dată, autoritatea/entitatea contractantă solicită ofertanților clarificări în scopul prezentării în original a documentului privind garanția de participare, în cazul în care acesta face parte din categoria documentelor cu regim special a căror valabilitate este condiționată de prezentarea în forma originală.**  **În cazul participării în comun la procedura de atribuire, garanția de participare trebuie constituită în numele asocierii și să menționeze că acoperă în mod solidar toți membrii grupului de operatori economici.**  **Garanția de participare emisă în altă limbă se va încărca în SEAP, însoțită de traducerea autorizată în limba română, urmând ca ulterior, la solicitarea autorității contractante să fie prezentată în forma originală emisă în statul de reședință.**  **Garanția de participare se returnează de către autoritatea/entitatea contractantă în cel mult 3 zile lucrătoare de la data constituirii garanției de bună execuție. În cazul unei proceduri de atribuire a unui acord-cadru, precum și în cazul atribuirii unui contract pentru care nu este obligatorie constituirea garanției de bună execuție, garanția de participare constituită de ofertantul a cărei ofertă a fost stabilită câștigătoare se restituie de către autoritatea/entitatea contractantă în cel mult 3 zile lucrătoare de la data semnării acordului-cadru/contractului.**  **Garanția de participare, constituită de ofertanții a căror ofertă nu a fost stabilită câștigătoare, se restituie de către autoritatea/entitatea contractantă după semnarea contractului de achiziție publică/acordului-cadru cu ofertantul/ofertanții ale cărui/căror oferte au fost desemnate câștigătoare, dar nu mai târziu de 3 zile lucrătoare de la data semnării contractului de achiziție publică/sectorială/acordului-cadru cu ofertantul declarat câștigător.**  **În cazul în care autoritatea/entitatea contractantă se află, în situația de a anula procedura de atribuire, garanția de participare se restituie după data expirării termenului de depunere a unei contestații cu privire la această decizie, dar nu mai târziu de 3 zile lucrătoare de la această dată.**  **După primirea comunicării privind rezultatul procedurii de atribuire, ofertanții ale căror oferte au fost declarate necâștigătoare au dreptul de a obține eliberarea garanției de participare înainte de expirarea termenului de depunere a unei contestații dacă transmit autorității/entității contractante o solicitare în acest sens. Autoritatea/entitatea contractantă va restitui garanția de participare în cel mult 3 zile lucrătoare de la primirea unei solicitări în acest sens.**  **III.1.6.b) Garanția de bună execuție:**  **Cuantumul garanției de bună execuție reprezintă *[****se va completa de către autoritatea/entitatea contractantă, nu trebuie să depășească 10% din prețul contractului, fără TVA****]* % din prețul contractului (fără TVA) și se va constitui în conformitate cu prevederile art. 154 alin (3) și (4) din Legea 98/2016, respectiv art. 164 alin (3) și (4) din Legea 99/2016, precum și cu prevederile art. 40 din Anexa la H.G. nr. 395/2016, respectiv ale art. 46 din Anexa la H.G. nr. 394/2016, cu modificările și completările ulterioare.** *[autoritatea/entitatea contractantă va selecta după caz].* | |
| **III.1.8) Forma juridică pe care o va lua grupul de operatori economici căruia i se atribuie contractul:**  **Asociere conform art. 53 din Legea nr. 98/2016, respectiv art. 66 din Legea nr. 99/2016.** *[autoritatea/entitatea contractantă va selecta după caz].* | |
| **III.1.9) Legislația aplicabilă:**  *[Se va completa corespunzător prin indicarea principalelor acte normative din domeniul achizițiilor publice aplicabile, de exemplu*  *„a) Legea privind achizițiile publice nr. 98/2016 cu modificările si completările ulterioare / Legea privind achiziţiile sectoriale nr. 99/2016 cu modificările si completările ulterioare;*  *b) Legea privind remediile și căile de atac in materie de atribuire a contractelor de achiziție publica, a contractelor sectoriale si a*  *contractelor de concesiune de lucrări si concesiune de servicii, precum si pentru organizarea si funcționarea Consiliului National de*  *Soluționare a Contestațiilor nr 101/2016 cu modificările si completările ulterioare;*  *c) HG - 395/2016 cu modificările si completările ulterioare / HG - 394/2016 cu modificările si completările ulterioare]* | |
| **III.1.10) Criterii de selecție a participanților:**  *[Rubrica apare doar în cazul procedurii de concurs de soluții și nu se completează în cazul contractelor de achiziție de bunuri. Având în vedere prevederile art. 105 din Legea 98/2016, respectiv art. 118 din Legea 99/2016, concursul de soluții se organizează doar în cazul procedurilor de atribuire a contractelor de achiziție de servicii/ca procedură de atribuire distinctă, cu premii sau plăți acordate participanților.]* | |

**III.2) Condiții referitoare la contract**

|  |
| --- |
| **III.2.1) Informații privind o anumită profesie**  □ Prestarea serviciilor în cauză este rezervată unei anumite profesii  *[Numai pentru contractele de servicii]* |
| **III.2.2) Condiții de executare a contractului:** |
| **III.2.3) Informații privind personalul responsabil cu executarea contractului**  □ Obligație de a preciza numele și calificările profesionale ale angajaților desemnați pentru executarea contractului |

**Secțiunea IV: Procedură**

**IV.1) Descriere**

|  |
| --- |
| **IV.1.1) Tipul procedurii**  ○ Licitație deschisă  □ Procedură accelerată  Justificare:  ○ Licitație restrânsă  □ Procedură accelerată  Justificare:  ○ Procedură competitivă cu negociere  □ Procedură accelerată  Justificare:  ○ Dialog competitiv  ○ Parteneriat pentru inovare  ○ Procedură simplificată  □ O singura etapă  □ Mai multe etape  *[Rubricile IV.1.2, IV.1.7 și IV.1.9 se afișează și trebuie completate doar în cazul concursurilor de soluții.]* |
| **IV.1.3) Informații privind acordul-cadru sau un sistem dinamic de achiziții**  □ Achiziția implică încheierea unui acord-cadru  ○ Acord-cadru cu un singur operator economic  ○ Acord-cadru cu mai mulți operatori economici  Numărul maxim preconizat de participanți la acordul cadru: [ ]  *[Daca autoritatea/entitatea contractantă dorește să încheie acordul-cadru cu toți operatorii economici participanți care depun oferte admisibile, va preciza [100] la numărul maxim și va menționa în secțiunea VI.3. că va încheia acordul-cadru cu toți operatorii participanți la procedura care au oferte admisibile.*  *Daca autoritatea/entitatea contractantă dorește sa limiteze numărul de operatori economici cu care va încheie acordul-cadru, va preciza „număr maxim preconizat de participanți la acordul cadru” si va menționa la nivelul secțiunii VI.3. mențiuni legate de departajarea acestora.*  *[În cazul acordului-cadru cu mai mulți operatori economici dacă atribuirea contractelor subsecvente urmează să se realizeze prin reluarea competiției sau parțial prin reluarea competiției autoritatea/entitatea contractantă va preciza informații privind criteriul de atribuire și, după caz, factorii de evaluare care urmează să se aplice pentru atribuirea contractelor subsecvente, precum și orice alte reguli aferente.]*  □ Achiziția implică un sistem dinamic de achiziții  □ Sistemul dinamic de achiziții ar putea fi utilizat de achizitori suplimentari  În cazul acordurilor-cadru - justificarea oricărei durate care depășește patru ani:  *[Autoritatea/entitatea contractantă nu are dreptul de a încheia acorduri-cadru cu o durată mai mare de 4 ani în cazul achizițiilor publice, respectiv 8 ani în cazul achizițiilor sectoriale, decât în cazuri excepționale și pe care le poate justifica în special prin obiectul specific al contractelor subsecvente ce urmează să fie atribuite în baza acordului-cadru respectiv]* |
| **IV.1.4) Informații privind reducerea numărului de soluții sau de oferte în timpul negocierilor sau al dialogului**  □ Aplicarea unei licitații care să se deruleze în etape succesive pentru a reduce progresiv numărul soluțiilor care trebuie discutate sau al ofertelor care trebuie negociate |
| **IV.1.5) Informații privind negocierea** (*numai pentru procedurile competitive cu negociere*)  □ Autoritatea/entitatea contractantă își rezervă dreptul de a atribui contractul pe baza ofertelor inițiale fără a desfășura negocieri |
| **IV.1.6 Informații despre licitația electronică**  □ Se va organiza o licitație electronică  Informații suplimentare despre licitația electronică:  *[Dacă DA, informațiile care se completează sunt cele referitoare la numărul de runde ale licitației electronice, calendarul de desfășurare a acestora și elementele ofertei care urmează să facă obiectul procesului repetitiv de ofertare.*  *Se vor cuprinde și informațiile specifice utilizării licitației electronice referitoare la elementele ofertei care fac obiectul reofertării, diferențele minime solicitate noilor oferte (pasul de licitare), informațiile care vor fi puse la dispoziție ofertanților în cursul licitației electronice.*  *Atunci când autoritatea/entitatea contractantă utilizează licitația electronică va solicita documentele justificative ca dovadă a informațiilor cuprinse în DUAE în urma finalizării licitației electronice.* |
| **IV.1.8) Informații despre Acordul privind achizițiile publice/sectoriale (AAP)**  Achiziția intră sub incidența Acordului privind achizițiile publice/sectoriale ○ da ○ nu  *[În contextul internațional, tratatele încheiate de UE stabilesc cine are acces securizat pe piața achizițiilor publice din UE, inclusiv în România. Principalul tratat relevant este Acordul privind achizițiile publice (AAP), care deschide piața achizițiilor publice din UE celorlalte părți la acord.*  *Autoritatea/entitatea contractantă trebuie să verifice dacă intră sub incidența prevederilor AAP, atât ea ca Autoritatea/entitatea contractantă cât și procedura respectivă (*[*WTO ¦ Government procurement - The plurilateral Agreement on Government Procurement (GPA)*](https://www.wto.org/english/tratop_e/gproc_e/gp_app_agree_e.htm)*, in ceea ce privește domeniul cât si valoarea estimată a acesteia (*[*Thresholds in National Currencies (wto.org)*](https://e-gpa.wto.org/en/ThresholdNotification/NationalCurrencies)*.*  *Prin verificarea acestor surse, un cumpărător public poate stabili dacă un ofertant (sau bunurile și serviciile acestuia) are (au) acces securizat la achizițiile sale.*  *În măsura în care intră sub incidența AAP, anexele 1, 2, 4, 5, 6 și 7 și a notelor generale la apendicele I al UE, autoritățile/entitățile contractante vor acorda lucrărilor, produselor, serviciilor și operatorilor economici ai semnatarilor acestor acorduri un tratament nu mai puțin favorabil decât tratamentul acordat lucrărilor, produselor, serviciilor și operatorilor economici din Uniune.*  *În prezent, 20 de părți sunt semnatare ale AAP: UE în ceea ce privește cele 27 de state membre ale sale; Armenia; Australia; Canada; Taipeiul Chinez; Hong Kong (China); Islanda; Israel; Japonia; Liechtenstein; Muntenegru; Moldova; Norvegia; Noua Zeelandă; Coreea de Sud; Singapore; Elveția; Ucraina; Statele Unite ale Americii; și Țările de Jos (în ceea ce privește Aruba), precum și Marea Britanie.* |

**IV.2) Informații administrative**

|  |
| --- |
| **IV.2.1) Publicarea anterioară privind această procedură**  Numărul anunțului în JO S: [ ][ ][ ][ ]/S[ ][ ][ ]–[ ][ ][ ][ ][ ][ ][ ]  (*Unul dintre următoarele: Anunț de intenție; Anunț privind profilul cumpărătorului*) |
| **IV.2.2) Termen limită pentru primirea scrisorii de exprimare a interesului**  Data: (*zz/ll/aaaa*) Ora locală: (*hh:mm*) |
| **IV.2.3) Data estimată a expedierii invitațiilor de prezentare a ofertelor sau de participare către candidații selectați**  Data: (*zz/ll/aaaa*) |
| **IV.2.4) Limbile în care pot fi depuse ofertele sau cererile de participare**: [ ] [ ] |
| **IV.2.5. Data prevăzută pentru începerea procedurilor de atribuire:** (zz/ll/aaaa) |
| **IV.2.6) Perioada minimă pe parcursul căreia ofertantul trebuie să își mențină oferta**  Oferta trebuie să fie valabilă până la:(*zz/ll/aaaa*)  *sau* Durata în luni: [ ] (de la termenul-limită de primire a ofertelor) |
| **IV.2.7) Condiții de deschidere a ofertelor**  Data: (*zz/ll/aaaa*) Ora locală: (*hh:mm*) Locul:  Informații despre personale autorizate și procedura de deschidere: |
| **IV.2.8) Informații privind începerea sistemului dinamic de achiziții**  □ Anunțul implică încetarea sistemului dinamic de achiziții publicat în anunțul de participare de mai sus |
| **IV.2.9)**  □ Autoritatea/entitatea contractantă nu va atribui nici un alt contract pe baza anunțului de intenție de mai sus |
| **IV.3) Recompense și juriu**  *[Rubrica se afișează doar in cazul concursului de soluții.]* |
| **IV.4) Prezentarea ofertei**  **Oferta trebuie transmisă exclusiv prin mijloace electronice în SEAP. Toate documentele ce compun oferta vor fi semnate cu semnătură electronică extinsă, bazată pe un certificat calificat, eliberat de un furnizor de servicii de certificare acreditat în condițiile legii și încărcate în SEAP în secțiunile specifice disponibile în sistemul informatic.**  **În acest sens operatorii economici trebuie să fie înregistrați în SEAP ca ofertanți. La accesarea documentației de atribuire via: https://e-licitatie.ro/pub potențialii ofertanți sunt invitați să examineze toate documentele și să notifice autorității contractante eventualele conflicte, erori, discrepanțe etc. sau să solicite clarificările care sunt considerate necesare utilizând coordonatele persoanei (persoanelor) de contact menționate mai sus.**  **A. Modul de prezentare a propunerii tehnice**  **Propunerea tehnică se va prezenta la rubrica special prevăzută în S.E.A.P. în acest sens, respectiv „Documente de calificare și propunere tehnică” și va include:**  **1) Propunerea tehnică (conform structurii de propunere tehnică indicată de/formularului pus la dispoziție de autoritatea/entitatea contractantă) incluzând toate informațiile solicitate *[Se recomandă ca formularul de propunere tehnică să cuprindă secțiunile din structura caietului de sarcini];***  **2) Documentele tehnice care nu conțin informații legate de prețuri.**  **Ofertanții vor întocmi propunerea tehnică într-o manieră organizată, astfel încât aceasta să asigure posibilitatea verificării în mod facil a corespondenței cu cerințele/specificațiile prevăzute în cadrul prezentei secțiuni, respectiv cu cele prevăzute în cadrul caietului de sarcini și a documentelor anexate la acesta, care fac parte integrantă din documentația de atribuire.**  **În acest scop, pornind de la propria expertiză a ofertantului în domeniul contractului ce urmează să fie atribuit și prin raportare la necesitățile, obiectivele și constrângerile autorității/entității contractante, astfel cum au fost acestea descrise în cadrul caietului de sarcini, propunerea tehnică va cuprinde informații relevante privind abordarea propusă de ofertant pentru execuția contractului și va include cel puțin următoarele informații:**  **1) Descrierea produselor astfel cum sunt identificate în caietul de sarcini, inclusiv :**  **- datele de livrare propuse;**  **- informații referitoare la producător (inclusiv datele de contact ale acestuia);**  **- specificațiile /cerințele funcționale propuse (inclusiv cele extinse);**  **2) Modalitatea de îndeplinire a cerințelor referitoare la:**  **- asigurarea disponibilității în contextul cerințelor incluse în caietul de sarcini, prin prezentarea activităților și a modalității efective de realizare a acestora pentru a demonstra atingerea obiectivelor asociate contractului;**  **- livrare în contextul responsabilităților și cerințelor incluse în caietul de sarcini, prin prezentarea activităților și a modalității efective de realizare a acestora pentru a demonstra atingerea obiectivelor asociate contractului și încadrarea în termenul de livrare specificat;**  **- ambalare și etichetare, inclusiv preluarea și eliminarea ambalajelor, în contextul responsabilităților și cerințelor incluse în caietul de sarcini, prin prezentarea activităților și a modalității efective de realizare a acestora pentru a demonstra atingerea obiectivelor asociate contractului;**  **- transportul produselor, inclusiv asigurare pe durata transportului în contextul responsabilităților și cerințelor incluse în caietul de sarcini, prin prezentarea activităților și a modalității efective de realizare a acestora pentru a demonstra atingerea obiectivelor asociate contractului.**  **- garanție și remedierea defectelor apărute în perioada de garanție în contextul cerințelor incluse in caietul de sarcini** (*doar în cazul produselor pentru care este solicitată și oferirea unei perioade de garanție minimă*);  *[În funcție de obiectul contractului de achiziție publică/sectorială de produse, respectiv specificul acestuia, determinat de domeniul sau sectorul economic în care se încadrează, precum și includerea unor activități din ciclul de viață al acestuia, în cazul în care se achiziționează prin utilizarea unui criteriu de atribuire ce include o componentă de cost pe durata de viață a achiziției, se recomandă ca propunerea tehnică să cuprindă și următoarele:*   1. *Modalitatea de îndeplinire/realizare a operațiunilor cu titlu accesoriu reprezentate ca activitate și ca durată în graficul de livrare în cadrul contractului, ce urmează a fi reflectate sub aspect valoric în propunerea financiară;* 2. *Modalitatea de îndeplinire a cerințelor referitoare la instalare, testare și punere în funcțiune, în contextul responsabilităților și cerințelor incluse in caietul de sarcini;* 3. *Modalitatea de îndeplinire a cerințelor referitoare la instruirea personalului pentru utilizare (descriere activități, resurse utilizate, durata activității, activități realizate prin subcontractanți, asociați);* 4. *Modalitatea de îndeplinire a cerințelor referitoare la mentenanța preventivă și suport tehnic (descriere activități, resurse utilizate, durata activității, activități realizate prin subcontractanți, asociați);* 5. *Demonstrarea adecvării la constrângerile impuse de locația unde vor fi instalate / livrate produsele;* 6. *Managementul contractului, respectiv aspecte cum ar fi, dar fără a se limita la, abordarea pentru organizarea activităților în cazul unei asocieri, sau în cazul în care ofertantul va utiliza subcontractanți pentru anumite activități;* 7. *Măsuri aplicabile de către ofertant pentru asigurarea îndeplinirii obligațiilor din domeniul mediului, social și al relațiilor de muncă – precizarea prevederilor legislative aplicabile, modalitatea de îndeplinire a acestora, poziția din propunerea financiară și costul care reflectă aplicarea prevederilor legale în cauză.]*   **3) Anexe – cu alte informații solicitate de autoritatea/entitatea contractantă, cum ar fi *(secțiunea poate fi adaptată de autoritatea/entitatea contractantă în funcție de domeniul și complexitatea contractului)*:**  **a) Planificarea fizică a activităților pe săptămâni (graficul de implementare a contractului), cu indicarea tuturor fazelor/etapelor de realizare a acestora, în ordinea și succesiunea logică a evenimentelor (cu duratele de timp necesare pe activități și poziționarea în timp a acestora, timpul alocat pentru obtinerea avizelor de funcționare (*dacă este cazul*), precum si cu evidențierea punctelor de control/jaloanelor relevante pentru urmărirea realizărilor, respectiv intervalele de raportare aplicabile), împreună cu alocarea resurselor umane pe parcursul furnizării produselor/instalării echipamentelor ofertate (în funcție de responsabilitățile/atribuțiile deținute pentru realizarea fiecărei activități în parte), informații care vor trebui să probeze transpunerea prevederilor caietului de sarcini într-un plan de implementare fezabil. Această secțiune va conține, după caz, și planul de lucru cu asociații/subcontractanții în raport cu eventualele activități care urmează să fie derulate de către fiecare asociat/subcontractant în parte (cu evidențierea cel puțin a denumirii respectivelor entități);**  **b) Evidențierea aspectelor care vor face obiectul evaluării tehnice, în conformitate cu factorii de evaluare stabiliți *(dacă este cazul).* Se vor preciza inclusiv valorile/informațiile referitoare la locul din cadrul ofertei unde se regăsesc documentele/secțiunile aferente factorilor de evaluare ai propunerii tehnice. În cazul în care informațiile complete solicitate nu pot fi prezentate în cadrul acestei rubrici (ex informațiile se regăsesc în cadrul altor documente care prezintă caracteristicile, specificațiile tehnice și performanțele produsului cum ar fi fișa tehnică), respectivele informații se vor prezenta în cadrul unei secțiuni distincte a propunerii tehnice. În acest sens, ofertanții vor preciza cel puțin informațiile referitoare la locul (la nivel de număr pagină, capitol) din cadrul ofertei unde se regăsesc informațiile/documentele în baza cărora se vor aplica factorii de evaluare stabiliți, în conformitate cu criteriul de atribuire utilizat;**  **c) Angajamentul ofertantului de a nu subcontracta serviciile sau lucrările conexe furnizării produselor ulterior emiterii comenzii de livrare fără acceptul autorității/entității contractante, către operatori economici care nu au fost nominalizați ca fiind subcontractanți de specialitate în cadrul ofertei în alte condiții decât cele prevăzute la art. 219 din Legea nr. 98/2016, coroborate cu cele ale art. 151 din Anexa la H.G. nr. 395/2016, respectiv art. 232 din Legea nr. 99/2016, coroborate cu cele ale art. 156 din Anexa la H.G. nr. 394/2016 *[autoritatea/entitatea contractantă va selecta după caz]*, document ce va fi semnat în forma autentică;**  **d) Declarație pe proprie răspundere a ofertantului din care să rezulte faptul că, la elaborarea ofertei, ofertantul a ținut cont de obligațiile referitoare la condițiile privind protecția muncii care sunt în vigoare în România, precum și că le va respecta în vederea implementării contractului. Informații detaliate privind reglementările care sunt în vigoare la nivel național și care se referă la condițiile privind sănătatea și securitatea muncii se pot obține de la Inspecția Muncii sau de pe site-ul: http://www.inspectmun.ro/Legislatie/legislatie.html.**  **Ofertanții trebuie să indice și să dovedească în cuprinsul ofertei care informații din propunerea tehnică, elemente din propunerea financiară și/sau fundamentări/justificări de preț/cost sunt confidențiale întrucât sunt: date cu caracter personal, secrete tehnice sau comerciale sau sunt protejate de un drept de proprietate intelectuală. Informațiile indicate de ofertanți din propunerea tehnică, elemente din propunerea financiară și/sau fundamentări/justificări de preț/cost ca fiind confidențiale trebuie să fie însoțite de dovada care le conferă caracterul de confidențialitate, în caz contrar nefiind aplicabil caracterul confidențial.**  **Cu excepția eventualelor constrângeri de natură tehnică și/sau legală, în cazul în care vor exista limitări, condiționări sau restricții impuse de ofertant în raport cu cerințele caietului de sarcini, oferta va fi declarată ca fiind neconformă. Specificațiile tehnice aferente caietului de sarcini reprezintă cerințe minimale referitoare la nivelul calitativ, tehnic si de performantă, scop în care soluțiile ofertate în cadrul propunerii tehnice pot face referire la atingerea unor niveluri superioare.**  **În cazul în care pe parcursul îndeplinirii contractului se constată faptul că nu sunt respectate elemente ale propunerii tehnice (sunt inferioare sau nu corespund cerințelor prevăzute în caietul de sarcini), autoritatea/entitatea contractantă își rezervă dreptul de a denunța unilateral contractul ori de a solicita sistarea furnizării produselor până la remedierea situației constatate.**  **Ofertanții au libertatea de a-și prevedea propriile consumuri și metodologii de furnizare a produselor/echipamentelor, cu condiția respectării cerințelor cantitative (acolo unde există o astfel de obligativitate) și calitative prevăzute în caietul de sarcini sau, după caz, a actelor normative în vigoare care reglementează furnizarea unor asemenea produse. În acest sens, ofertanții trebuie să aloce în graficul de implementare a contractului timpi suficienți de verificare și validare din punct de vedere cantitativ și calitativ a serviciilor/lucrărilor conexe prestate în cadrul contractului.**  **Nu se admite copierea în tot sau în parte a caietului de sarcini în cadrul propunerii tehnice, ofertanții având obligația de a proba conformitatea ofertei cu cerințele acestuia prin prezentarea propriei abordări/metodologii asupra modului de îndeplinire a contractului și de rezolvare a eventualelor dificultăți legate de îndeplinirea acestuia, prin raportare la conținutul propunerii tehnice mai sus menționat.**  **Autoritatea/entitatea contractantă își rezervă dreptul de a analiza și verifica conformitatea propunerilor/activităților ofertate/propuse de operatorii economici în cadrul factorilor de evaluare ai ofertelor din punctul de vedere al îndeplinirii cerințelor solicitate prin caietul de sarcini, cu scopul protejării acesteia împotriva ofertelor ce conțin propuneri/activități care intră în contradicție cu specificațiile tehnice stabilite și/sau care nu pot fi fundamentate. Ofertele care nu pot fi fundamentate din punct de vedere tehnic, logistic și a resurselor prevăzute în ofertă, de natură să nu asigure satisfacerea cerințelor din caietul de sarcini, vor fi respinse ca neconforme.**  **B. Modul de prezentare a propunerii financiare**  **Propunerea financiară va cuprinde prețul total ofertat, valoare fără TVA care se completează în sistemul electronic SEAP rubrica special dedicată „Oferta financiară”, precum și următoarele documente:**  **1) Formularul de Propunere Financiară (conform formularului pus la dispoziție de autoritatea/entitatea contractantă), incluzând toate informațiile solicitate;**  **2) Documentele de fundamentare a prețului, dacă este cazul.**  **Ofertantul va elabora propunerea financiară astfel încât aceasta să furnizeze toate informațiile necesare cu privire la diversele condiții financiare și comerciale legate de formarea prețului ofertat (cum ar fi prețuri unitare aplicabile, exprimate în Lei, fără TVA), astfel încât să se poată proba asigurarea realizării tuturor activităților, cel puțin la nivelul calitativ solicitat prin caietul de sarcini, în marja prețului ofertat.**  *[În funcție de obiectul contractului de achiziție publică de produse, respectiv specificul acestuia, determinat de domeniul sau sectorul economic în care se încadrează, precum și includerea unor activități din ciclul de viață al acestuia, în cazul în care se achiziționează prin utilizarea unui criteriu de atribuire ce include o componentă de cost pe durata de viață a achiziției, nivelurile tarifelor/cotațiilor de preț incluse în cadrul propunerii financiare vor trebui să includă toate cheltuielile legate de implementarea contractului care pot fi incidente până la recepția finală, cum ar fi, dar fără a se limita la cele ce urmează: salariile sau, după caz, onorariile experților, orice costuri logistice conexe realizării contractului (cum ar fi transport materiale si personal, cazare, diurnă, masă, etc.), costuri de comunicații (voce/date), costuri cu diversele materiale (consumabile), costul cu echipamentele din dotarea ofertantului (inclusiv eventualele mijloace fixe care vor fi utilizate în vederea realizării contractului, amortismente, etc.), costuri operaționale/de finanțare (cum ar fi cheltuieli administrative, dobânzi, etc.), alte cheltuieli indirecte (cum ar fi costurile cu garanțiile acordate).*  *În acest sens, ponderea/cuantumul acestor costuri în prețul total ofertat se va evidenția în mod distinct într-o anexă la propunerea financiară (întocmită potrivit propriului model al ofertantului), care se va prezenta în mod corespunzător în SEAP în cadrul rubricii „Documente de calificare și propunere tehnică”, având bifată în mod corespunzător caseta din dreptul documentului în discuție.]*  **Totodată, în vederea analizării propunerilor financiare aparent neobișnuit de scăzute în raport cu produsele care constituie obiectul contractului, intră în obligația ofertanților să demonstreze, la prima cerere scrisă a comisiei de evaluare, faptul că au prevăzut în cadrul ofertei resurse financiare suficiente pentru a îndeplini toate activitățile ce trebuie întreprinse de aceștia pentru a-și îndeplini în mod corespunzător obligațiile în cadrul contractului.**  **Propunerea financiară are caracter obligatoriu, din punctul de vedere al conținutului pe toată perioada de valabilitate stabilită de către autoritatea/entitatea contractantă și asumată de ofertant. Cu excepția erorilor aritmetice, astfel cum sunt acestea definite la art. 134 alin. (10) din Anexa la H.G. nr. 395/2016/ / art. 140 alin. (9) din Anexa la H.G. nr. 394/2016 *[autoritatea/entitatea contractantă va selecta după caz],* nu vor fi permise alte omisiuni, necorelări sau ajustări ale propunerii financiare. Prin erori aritmetice în sensul acestor dispoziții se înțeleg inclusiv următoarele situații: a) în cazul unei discrepante între prețul unitar și prețul total, va fi luat în considerare prețul unitar, iar prețul total va fi corectat în mod corespunzător; b) dacă există o discrepanță între litere și cifre, trebuie va fi luată în considerare valoarea exprimată în litere, iar valoarea exprimată în cifre va fi corectată corespunzător.**  **În vederea comparării unitare a ofertelor, se solicită ca toate preturile să fie exprimate în cifre cu cel mult două zecimale. Niciun fel de cereri și pretenții ulterioare ale ofertantului legate de ajustări de prețuri, determinate de orice motive (cu excepția situațiilor prevăzute explicit în documentația de atribuire și/sau prin dispozițiile legale aplicabile), nu pot face obiectul vreunei negocieri sau proceduri litigioase între părțile contractante.**  **C. Modul de prezentare a ofertei**  **Ofertanții trebuie să transmită oferta și documentele asociate doar în format electronic, conform instrucțiunilor din prezentul document, și doar prin încărcarea acestora în SEAP în secțiunile specifice disponibile în sistemul informatic, cel târziu la data și ora limită pentru primirea ofertelor specificate în anunțul de participare.**  *[Prin excepție și numai în cazul în care autoritatea/entitatea contractantă decide să nu recurgă la SEAP pentru derularea unei proceduri, din cauza unor motive tehnice care pot fi atribuite operatorului SEAP, ofertele se depun în format letric (format hârtie) în termenul-limită specificat în anunțul de participare corespunzător procedurii - Secțiunea IV.2.2., conform instrucțiunilor furnizate de autoritatea/entitatea contractantă.]*  **Riscurile depunerii ofertei, inclusiv forța majoră, sunt suportate de către ofertant. Autoritatea/entitatea contractantă nu va lua în considerare nici o ofertă întârziată sosită după termenul limită de depunere a ofertelor, după cum este acesta specificat în anunțul de participare corespunzător acestei proceduri - *Secțiunea IV.2.2. Termen limita pentru primirea ofertelor sau a cererilor de participare.***  **Pentru transmiterea ofertei în SEAP documentele care compun oferta vor fi semnate cu semnătură electronică extinsă, bazată pe un certificat calificat, eliberat de un furnizor de servicii de certificare acreditat în condițiile legii și încărcate în SEAP în secțiunile specifice disponibile în sistemul informatic. După înscrierea în procedură ofertanții pot depune oferta în SEAP în ecranul de vizualizare al procedurii.**  **Documentele care compun oferta vor fi încărcate în secțiunile special dedicate din cadrul sistemul electronic la adresa https://e-licitatie.ro/pub prin urmarea pașilor descriși în manualul de utilizare.**  **Documentele solicitate de la potențialii ofertanți sunt:**  **1) Garanția de participare** *[dacă a fost solicitată];*  **2) DUAE (răspuns) pentru toți operatorii economici implicați în procedură (ofertant individual, membru al unei asocieri, subcontractant, terț susținător);**  **3) Acordul de asociere, semnat de toți membrii asocierii** *[doar în cazul unei Asocieri];*  **4) Împuternicire din partea fiecărui membru al asocierii pentru aceeași persoana, autorizând persoana desemnată să semneze oferta și să angajeze Ofertantul în procedura de atribuire** *[doar în cazul unei Asocieri];*  **5) Angajament al terțului susținător (angajament necondiționat) cu privire la susținerea financiară a ofertantului în ceea ce privește îndeplinirea criteriilor referitoare la situația economică și financiară și anexele acestuia constând în documentele transmise operatorului economic ofertant de către terțul/terții susținător/susținători, din care rezultă modul efectiv în care aceștia din urmă asigură îndeplinirea angajamentului de susținere** *[dacă este cazul];*  **6) Angajament al terțului susținător (angajament necondiționat) cu privire la susținerea tehnică și profesională a ofertantului în ceea ce privește îndeplinirea criteriilor referitoare la capacitatea tehnică și/sau profesională și anexele acestuia constând în documentele transmise operatorului economic ofertant de către terțul/terții susținător/susținători din care rezultă modul efectiv în care aceștia din urmă asigură îndeplinirea angajamentului de susținere** [dacă este cazul];  **7) Acordul de subcontractare/acordurile de subcontractare pentru subcontractanții cunoscuți la momentul depunerii ofertei** [*dacă este cazul];*  [*Conform prevederilor legale, activitatea de furnizare nu poate fi subcontractată, prevederea este aplicabilă doar în cazul serviciilor și lucrărilor conexe activității principale de furnizare ce urmează fi subcontractate*.]  **8) Propunerea tehnică;**  **9) Propunerea financiară;**  **10) Alte documente stabilite prin documentația de atribuire (ex clauze contractuale însușite).**  **În cazul în care ofertantul este un operator economic individual și reprezentantul care semnează oferta este altul decât persoana desemnată în DUAE ca împuternicită să reprezinte operatorul economic pentru scopul acestei proceduri, ofertantul va prezenta o împuternicire scrisă, care va include informații detaliate privind reprezentarea, în original.**  **În cazul unei asocieri, împuternicirea scrisă din partea fiecărui membru al asocierii, inclusiv a liderului pentru aceeași persoană/aceleași persoane prin care aceasta este autorizată/acestea sunt autorizate în calitate de semnatar/semnatari al/ai ofertei să implice ofertantul (în calitate de asociere) în procedura de atribuire.**  **La transmiterea ofertei în SEAP, separarea informațiilor tehnice de cele financiare și încărcarea lor în rubricile special dedicate este obligatorie.**  **D) Retragerea, înlocuirea și modificarea ofertelor**  **Sistemul electronic de achiziții publice oferă operatorilor economici posibilitatea de a-și retrage, înlocui și modifica oferta înainte de termenul limită pentru primirea ofertelor stabilit în anunțul de participare.**  **De asemenea, „Oferta de preț” poate fi redepusă în SEAP până la termenul-limită pentru depunerea ofertei.**  **Prin excepție, în cazul în care nu este posibil din motive tehnice atribuite operatorului SEAP și autoritatea/entitatea contractantă se va află în imposibilitatea de a utiliza mijloacele electronice pentru derularea acestei proceduri, ofertanții își pot modifica, retrage sau înlocui oferta înainte de termenul-limită pentru primirea ofertelor, stabilit în anunțul de participare.**  **În această situație, un ofertant își poate retrage, înlocui sau modifica oferta înainte de termenul-limită prin trimiterea unei notificări scrise, semnate corespunzător de către un reprezentant autorizat al ofertantului (dacă este cazul, ofertantul va include o copie a împuternicirii pentru reprezentant). Notificarea scrisă va fi însoțită de oferta care înlocuiește sau modifică oferta depusă.**  **Toate notificările de retragere, înlocuire sau modificare trebuie să fie întocmite și depuse numai până la termenul-limită stabilit pentru primirea ofertelor, așa cum este indicat în anunțul de participare, cu mențiunea că noile plicuri trebuie să fie marcate în mod clar "RETRAGERE", "ÎNLOCUIRE", "MODIFICARE". Oferta solicitată a fi retrasă va fi returnată nedeschisă ofertanților.**  **Nicio ofertă nu poate fi înlocuită sau modificată după termenul-limită pentru primirea ofertelor.**  **După expirarea termenului limită stabilit pentru depunerea ofertelor, operatorul economic nu are dreptul de a-si retrage sau de a-si modifica oferta în alte condiții decât cele expres reglementate de legislație în acest sens si probării circumstanțelor respective, sub sancțiunea excluderii acestuia de la procedura pentru atribuirea contractului si executarea garanției de participare.**  **Niciun cost suportat de operatorul economic pentru pregătirea si depunerea ofertei nu va fi rambursat. Toate aceste costuri vor fi suportate integral de către ofertanți, indiferent de rezultatul aplicării procedurii de atribuire.**  **Prin depunerea unei oferte, ofertantul acceptă în prealabil condițiile generale si particulare care guvernează viitorul contract de achiziție publică/sectorială, după cum sunt acestea prezentate în documentația de atribuire, ca fiind singura bază de desfășurare a acestei proceduri de atribuire, indiferent de situația ori de condițiile proprii ale ofertantului.**  **Prezumția de legalitate si autenticitate a documentelor prezentate: ofertantul își asumă răspunderea exclusivă pentru legalitatea si autenticitatea tuturor documentelor prezentate în original, copie si/sau copie „conformă cu originalul” în vederea participării la procedură. În acest scop, analizarea de către comisia de evaluare a documentelor prezentate de ofertanți nu angajează din partea acesteia nicio răspundere sau obligație fată de acceptarea respectivelor documente ca fiind autentice sau legale si nu înlătură răspunderea exclusivă a ofertantului sub acest aspect. În acest sens, operatorii economici care, fie nu prezintă sau prezintă informații parțiale cu privire la propria lor situație privind incidenta motivelor de excludere sau îndeplinirea criteriilor de calificare si selecție sau care se fac vinovați de declarații false în conținutul informațiilor transmise la solicitarea autorității/entității contractante vor fi respinși, cu aplicarea în mod corespunzător a dispozițiilor/consecințelor legale incidente.** |

**Secțiunea VI: Informații complementare**

**VI.1) Informații privind periodicitatea**

|  |
| --- |
| Această achiziție este periodică ○ da ○ nu  Perioadele estimate de depunere a anunțurilor viitoare: |

**VI.2) Informații privind fluxurile de lucru electronice**

|  |
| --- |
| □ Se va utiliza sistemul de comenzi electronice  □ Se va accepta facturarea electronică  □ Se vor utiliza plățile electronice |

**VI.3) Informații suplimentare**

|  |
| --- |
| **În cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obținut la factorii de evaluare în ordinea descrescătoare a ponderilor acestora. În situația în care egalitatea se menține, autoritatea/entitatea contractantă are dreptul să solicite noi propuneri financiare, şi oferta câștigătoare va fi desemnată cea cu propunerea financiară cea mai avantajoasă.**  ***[Următoarele secțiuni pot fi utilizate de către autoritățile/entitățile contractante în scopul informării ofertanților privind modalitatea prin care vor fi informați privind rezultatul procedurii și anularea procedurii, dacă este cazul.***  ***Instrucțiuni privind notificarea rezultatului procedurii***  *Autoritatea/entitatea contractantă va informa operatorii economici implicați în procedura de atribuire despre deciziile referitoare la rezultatul selecției, la rezultatul procedurii de atribuire a contractului de achiziție publică/sectorială, ori după caz, la anularea procedurii de atribuire și eventuala inițiere ulterioară a unei noi proceduri, în scris și cât mai curând posibil, dar nu mai târziu de 3 zile lucrătoare de la emiterea acestora.*  *În cadrul comunicării, autoritatea/entitatea contractantă va informa ofertantul/ofertanții câștigător/câștigători cu privire la acceptarea ofertei/ofertelor prezentate.*  *Autoritatea/entitatea contractantă va informa ofertanții/candidații care au fost respinși sau a căror ofertă nu a fost declarată câștigătoare asupra motivelor care au stat la baza deciziei respective, după cum urmează:*   1. *fiecărui candidat respins, motivele concrete care au stat la baza deciziei de respingere a candidaturii sale;* 2. *pentru fiecare ofertă respinsă, motivele concrete care au stat la baza deciziei de respingere, detaliindu-se argumentele în temeiul cărora oferta a fost considerată inacceptabilă, neadecvată şi/sau neconformă, îndeosebi elementele ofertei care nu au corespuns cerințelor de funcționare și performanță prevăzute în caietul de sarcini;* 3. *fiecărui ofertant care a prezentat o ofertă acceptabilă și conformă, prin urmare admisibilă, dar care nu a fost declarată câștigătoare, caracteristicile și avantajele relative ale ofertei/ofertelor câștigătoare în raport cu oferta sa, numele ofertantului căruia urmează să i se atribuie contractul de achiziție publică/sectorială sau, după caz, ale ofertanților cu care urmează să se încheie un acord-cadru;* 4. *fiecărui operator economic dintre cei prevăzuți la pct. i) - iii), data-limită până la care au dreptul de a depune contestație.*   *Autoritatea/entitatea contractantă are dreptul de a nu comunica anumite informații numai în situația în care divulgarea acestora:*   * *ar conduce la neaplicarea unei prevederi legale, ar constitui un obstacol în aplicarea unei prevederi legale sau ar fi contrară interesului public;* * *ar prejudicia interesele comerciale legitime ale operatorilor economici, publici sau privați, sau ar prejudicia concurență loială dintre aceștia.*   ***Instrucțiuni privind anularea procedurii de atribuire***  *Autoritatea/entitatea contractantă are obligația de a anula aplicarea procedurii pentru atribuirea contractului de achiziție publică/sectorială, dacă ia această decizie, de regulă, înainte de data transmiterii comunicării privind rezultatul aplicării procedurii de atribuire și, oricum, înainte de data încheierii contractului, numai în următoarele cazuri:*   * *au fost depuse numai oferte inacceptabile, inadmisibile și/sau neconforme;* * *nu a fost depusă nicio ofertă sau au fost depuse oferte care, deși pot fi luate în considerare, nu pot fi comparate datorită modului neuniform de abordare a soluțiilor tehnice și/sau financiare;* * *abateri grave de la prevederile legislative afectează procedura de atribuire sau este imposibilă încheierea contractului.*   *În sensul prevederilor de mai sus, prin abateri grave de la prevederile legislative se înțelege:*   * *criteriile de calificare și selecție, precum și criteriul de atribuire sau factorii de evaluare prevăzuți în cadrul anunțului de participare, precum și în documentația de atribuire au fost modificați având ca efect restrângerea participării;* * *pe parcursul analizei, evaluării și/sau finalizării procedurii de atribuire se constată erori sau omisiuni, iar Autoritatea/entitatea contractantă se află în imposibilitatea de a adopta măsuri corective fără ca acestea să conducă, la încălcarea principiilor.*   *Prin excepție, autoritatea/entitatea contractantă are dreptul de a anula aplicarea procedurii pentru atribuirea contractului de achiziție publică/sectorială, dacă ia această decizie, de regulă, înainte de data transmiterii comunicării privind rezultatul aplicării procedurii de atribuire și, oricum, înainte de data încheierii contractului, numai în următoarele cazuri:*   * *ca urmare a deciziei pronunțate de Consiliul Național de Soluționare a Contestațiilor prin care dispune eliminarea oricăror specificații tehnice, economice sau financiare din anunțul de participare, din documentația de atribuire ori din alte documente emise în legătură cu procedura de atribuire;* * *autoritatea/entitatea contractantă nu mai are asigurate fondurile necesare realizării achiziției sau nu mai există necesitatea ce urma a fi acoperită; cele două situații nedatorându-se unei acțiuni sau inacțiuni a Autorității/entității contractante.*   *Autoritatea/entitatea contractantă are obligația de a comunica în scris tuturor participanților la procedura de atribuire, în cel mult 3 zile lucrătoare de la data anulării, atât încetarea obligațiilor pe care aceștia și le-au creat prin depunerea de oferte, cât și motivul concret care a determinat decizia de anulare.]*  **Instrucțiuni privind semnarea contractului de achiziție**  **Autoritatea/entitatea contractantă va încheia contractul de achiziție/acordul-cadru cu ofertantul/ofertanții desemnat(i) câștigător(i), în perioada de valabilitate a ofertelor, dar nu mai devreme de […] zile de la data transmiterii comunicării privind rezultatul aplicării procedurii de atribuire pentru a acorda termenul legal de […] zile pentru formularea eventualelor contestații administrative.**  **Ofertantul desemnat câștigător are obligația de a se prezenta în termen de […] zile de la primirea invitației pentru semnarea contractului, transmisă de autoritatea/entitatea contractantă.**  **Dacă termenului de […] zile a expirat iar ofertantul desemnat câștigător nu s-a prezentat pentru semnarea contractului, situația va fi asimilată refuzului de a semna contractul, iar autoritatea/entitatea contractantă va reține în favoarea sa garanția de participare.**  **În cazul în care ofertantul căruia i s-a atribuit contractul este un consorțiu, acesta are obligația de a prezenta la semnarea contractului următoarele documente:**   * **documente prin care se autorizează persoana care urmează să semneze contractul;** * **acordul de asociere din care să rezulte cota de participare a fiecărui membru al asocierii, reprezentantul legal al asocierii, liderul desemnat (informații care nu trebuie să fie diferite față de cele precizate în documentele care au însoțit oferta);**   **În cazul în care ofertantul căruia i s-a atribuit contractul a nominalizat in cadrul ofertei subcontractanți, acesta are obligația de a prezenta la semnarea contractului contractul/contractele încheiate cu subcontractanții nominalizați in oferta.**  **In cazul în care autoritatea/entitatea contractantă nu poate încheia contractul cu ofertantul a cărui ofertă a fost stabilită ca fiind câștigătoare, din cauza faptului că ofertantul se află într-o situație de forță majoră sau în imposibilitatea fortuită de a executa contractul, atunci aceasta are dreptul să declare câștigătoare oferta clasată pe locul următor, în condițiile în care aceasta există și este admisibilă. În caz contrar, procedura de atribuire se anulează.** |

**VI.4) Proceduri de contestare**

|  |  |  |
| --- | --- | --- |
| **VI.4.1) Organismul de soluționare a contestațiilor** | | |
| Denumire oficială: Consiliul National de Soluționare a Contestațiilor | | |
| Adresă: Str. Stavropoleos, nr. 6, sector 3 | | |
| Localitate: București | Cod poștal: 030084 | Țară: Romania |
| E-mail: [office@cnsc.ro](mailto:office@cnsc.ro) | | Telefon: +40 213104642 |
| Adresă internet: (*URL*) [www.cnsc.ro](http://www.cnsc.ro) | | Fax: +40 218900745 |
| **VI.4.2) Organismul competent pentru procedurile de mediere** | | |
| Denumire oficială: | | |
| Adresă: | | |
| Localitate: | Cod poștal: | Țară: |
| E-mail: | | Telefon: |
| Adresă internet: (*URL*) | | Fax: |
| **VI.4.3) Procedura de contestare**  **Precizări privind termenul (termenele) pentru procedurile de contestare:**  **În conformitate cu Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului National de Soluționare a Contestațiilor publicat în Monitorul Oficial al României nr. 393 din 23 mai 2016, cu modificările și completările ulterioare.**  **Conform prevederilor Legii 101/2016, orice persoană care consideră că a fost vătămată de o eroare sau de o neregulă printr-un act al autorității/entității contractante, care încalcă legile privind achizițiile publice, poate depune o plângere în termen de *10 zile* (*în cazul în care valoarea estimată a procedurii de achiziție publică/sectorial este egală sau mai mare decât pragurile valorice în raport cu care este obligatorie transmiterea spre publicare către Jurnalul Oficial al Uniunii), respectiv 7 zile (în cazul în care valoarea estimată a procedurii de achiziție publică/sectorial este mai mică decât pragurile valorice în raport cu care este obligatorie transmiterea spre publicare către Jurnalul Oficial al Uniunii – autoritatea/entitatea contractantă va selecta după caz)* începând cu ziua următoare luării la cunoștință despre actul autorității/entității contractante considerat nelegal:**   1. **fie pe cale administrativ-jurisdicțională la Consiliul Național de Soluționare a Contestațiilor;** 2. **fie pe cale judiciară la instanța de judecată.**   **Indiferent de procedura aleasă, contestația va fi transmisă în același timp și autorității/entității contractante.** | | |
| **VI.4.4) Serviciul de la care se pot obține informații privind procedura de contestare** | | |
| Denumire oficială: | | |
| Adresă: | | |
| Localitate: | Cod poștal: | Țară: |
| E-mail: | | Telefon: |
| Adresă internet: (*URL*) | | Fax: |

**VI.5) Data expedierii prezentului anunț:** (*zz/ll/aaaa*)

1. Legea nr. 31/1990 Legea societăților, cu modificările și completările ulterioare. [↑](#footnote-ref-1)